mteb/MIRACLReranking huggingface dataset:
দ্য নিউ ডে (পেশাদার কুস্তি) দ্য নিউ ডে হলো একটি পেশাদার কুস্তি ট্যাগ টিম যেটি বিগ ই, কফি কিংস্টন এবং জেভিয়ের উডসকে নিয়ে গঠিত। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা হচ্ছেন ২ বারের ডাব্লিউডাব্লিউই ট্যাগ টিম চ্যাম্পিয়ন। তাদের দ্বিতীয় রাজত্বে তারা ডাব্লিউডাব্লিউইর ইতিহাসে সবচেয়ে বেশি দিন (৪৮৩ দিন) উক্ত চ্যাম্পিয়নশিপে রাজত্ব করা চ্যাম্পিয়নে পরিণত হয়। দ্য নিউ ডে তাদের চ্যাম্পিয়নশিপটি ফ্রি-বার্ড নিয়মে রাজত্ব করেছে, যার ফলে তাদের দলের তিনজনই চ্যাম্পিয়ন হিসেবে পরিগণিত হয়েছে।
আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ১৮২৬ সাল থেকে চ্যাম্পিয়ন কাউন্টির শিরোপার পুরস্কার বিরামহীনভাবে প্রদান করা শুরু হয়। তন্মধ্যে, ১৮৫২ সালের পূর্ব-পর্যন্ত কেন্ট, সারে কিংবা সাসেক্স দল ভিন্ন অন্য কোন দল চ্যাম্পিয়নের মর্যাদা পায়নি। ১৮৭৩ সালে খেলায় অংশগ্রহণের নিয়ম-কানুন প্রবর্তন করা হয়। দীর্ঘদিন এভাবে কাউন্টি চ্যাম্পিয়নশীপ চালু হিসেবে বিবেচিত হয়। তবে, চ্যাম্পিয়ন কাউন্টি পুরস্কারের বিষয়টি ১৮৮৬ সালের শেষদিক পর্যন্ত অনিয়মিতভাবে চলতে থাকে। এ বছরেই ক্রিকেট ম্যাগাজিন সারে দলকে আনুষ্ঠানিকভাবে চ্যাম্পিয়ন হিসেবে ঘোষণা করে। তবে, অন্যান্য প্রকাশনা সংস্থা একমত হয়ে নটিংহ্যামশায়ারকে এ মর্যাদার অধিকারী বলে মত প্রকাশ করে। ১৮৮৯ সালে প্রধান ক্লাবগুলোর সম্পাদকগণ সভায় বসেন ও দলগুলোর অবস্থানের বিষয়ে একমত হন। ১৮৯০ সালে কাউন্টি চ্যাম্পিয়নশীপ প্রতিযোগিতা প্রথমবারের মতো অনুষ্ঠিত হয়। প্রতিযোগিতার উদ্বোধনী আসরে সারে দল শিরোপা লাভ করে। দলটি চৌদ্দটি খেলার মধ্যে নয়টিতে জয় পেয়েছিল। চ্যাম্পিয়নশীপের আকার বৃদ্ধি পেতে থাকে ও ১৯০৫ সালের মধ্যে ক্লাবের সংখ্যা দ্বিগুণ হয়ে ১৬ ক্লাবের অংশগ্রহণে অনুষ্ঠিত হয়। ১৯২১ সালে গ্ল্যামারগন দল প্রতিযোগিতায় যোগদান করে। দলটি একমাত্র ইংরেজ কাউন্টি ক্লাববিহীন দলের মর্যাদা পায়। সাম্প্রতিককালে ১৯৯২ সালে ডারহাম এ প্রতিযোগিতায় যুক্ত হয়।
সিএম পাংক ব্রুকম আমেরিকান স্বাধীন প্রোমোশনে তার কুস্তি জীবন শুরু করে। ২০০৫ সাল পর্যন্ত তিনি রিং অব অনার এর সাথে যুক্ত ছিলেন। এরপর তিনি ডাব্লিউডাব্লিউই তে চুক্তিবদ্ধ হন। তার ১৫ বছরের কুস্তি জীবনে তিনি ২ বার ডাব্লিউডাব্লিউই চ্যাম্পিয়নশিপ, ৩ বার ওয়ার্ল্ড হেবিওয়েট চ্যাম্পিয়নশীপ ১ বার করে ইসিডাব্লিউ ওয়ার্ল্ড হেবিওয়েট চ্যাম্পিয়নশীপ এবং আরওএইচ ওয়ার্ল্ড হেবিওয়েট চ্যাম্পিয়নশীপ জিতেছেন। তিনি ডাব্লিউডাব্লিউই ইন্টারকন্টিনেন্টাল চ্যাম্পিয়নশীপ এবং ডাব্লিউডাব্লিউই ট্যাগ টিম চ্যাম্পিয়নশিপ (কফি কিংস্টন এর সাথে) জিতার মাধ্যমে ১৯ তম ট্রিপল ক্রাউন চ্যাম্পিয়ন হয়। সে ২০১১ তে স্ল্যামি অ্যাওয়ার্ড এবং ২০১১ ও ২০১২ সালে প্রো রেসলিং ইলুসট্রেটড এর পক্ষ থেকে বছরের সেরা কুস্তিগীর এর খেতাব অর্জন করেছেন।
আর্মাগেডন ২০০৬ ইউনাইটেড স্টেট চ্যাম্পিয়নশিপ নিয়ে ক্রিস বেনটের সাথে চ্যাভোর শত্রুতা শুরু হয়।২২শে ডিসেম্বরের স্ম্যাকডাউনে বেনট, ডিসকোয়ালিফিকেশন রুলস এ চ্যাভোকে হারায়.২০০৭ সালের জানুয়ারির ১২ তারিখের স্ম্যাকডাউনের এপিসোডে কেনেডি , বেনটকে পরাজিত করে।পরবর্তীতে বেনট চ্যাভোকে আবারও পরাজিত করে।
মাইক ব্যানেট (কুস্তিগীর) মাইকেল ব্যানেট (জন্ম: মে ১৬, ১৯৮৫) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মাইক কানেলিস নামে কুস্তি করেন। ব্যানেট পূর্বে টোটাল ননস্টপ অ্যাকশন রেসলিংয়ে "দ্য মিরাকল" মাইক ব্যানেট নামে কুস্তি করেছেন, সেখানে তিনি ১ বারের টিএনএ এক্স ডিভিশন চ্যাম্পিয়ন। এরও পূর্বে, তিনি রিং অফ অনারে (আরওএইচ) কুস্তি করেছেন, সেখানে তিনি সাবেক আরওএইচ ওয়ার্ল্ড ট্যাগ টিম চ্যাম্পিয়ন এবং নিউ জাপান প্রো রেসলিংয়ে (এনজেপিডাব্লিউ) আইডাব্লিউজিপি ট্যাগ টিম চ্যাম্পিয়ন। দুটি চ্যাম্পিয়নশিপই তিনি জয় করেছেন ম্যাট ট্যাভেনের সাথে। ব্যানেট এবং ট্যাভেন উভয়েই ওয়েস্ট ওয়ার্নিক, রড আইল্যান্ডে একটি রেসলিং স্কুল পরিচালনা করেন।
সাকিব আল হাসান ২০১২ সালের আইপিএলে সাকিব ক্রিকইনফো ওয়েবসাইটে সেরা অলরাউন্ডার নির্বাচিত হন, তার দল কলকাতা নাইট রাইডার্স প্রতিযোগীতায় চ্যাম্পিয়ন হয়।
রয়্যাল রাম্বল (২০১৬) রয়্যাল রাম্বল (২০১৬) হল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন। এটি ২০১৬ সালে অর্লান্ডো, ফ্লোরিডার আমওয়ে সেন্টারে অনুষ্ঠিত হয়। এটি রয়্যাল রাম্বল এর কালানুক্রম অনুযায়ী ২৯তম রয়্যাল রাম্বল এবং ২০১৬ সালের ডাব্লিউডাব্লিউই এর প্রথম প্রতি-দর্শনে পরিশোধ আয়োজন। এটা হল ১৯৯০, ১৯৯১, ১৯৯৫ এবং ২০০৬ সালের পর ফ্লোরিডা প্রদেশে অনুষ্ঠিত ৫ম রয়্যাল রাম্বল। ১৯৯০ সালের পর এটি দ্বিতীয় "রয়্যাল রাম্বল" যেটি অর্লান্ডোতে অনুষ্ঠিত হবে। আমওয়ে সেন্টারে এটি প্রথম প্রতি-দর্শনে-পরিশোধ।
এই আয়োজনে, রোমান রেইংস রয়্যাল রাম্বল ম্যাচে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ রক্ষার জন্য লড়াই করেন। এই আয়োজমটি প্রথম আয়োজন যেখানে রাজত্বকারী চ্যাম্পিয়ন তার চ্যাম্পিয়নশীপ রক্ষার জন্য লড়াই করবেন এবং দ্বিতীয়বার যেখানে ( ১৯৯২ সালের পর) ম্যাচ বিজয়ীকে পুরষ্কার হিসেবে চ্যাম্পিয়নশীপ দেওয়া হবে।
কুস্তির ইতিহাস ১৮৯৬ সালে এথেন্সে অনুষ্ঠিত প্রথম আধুনিক অলিম্পিক গেমসে, গ্রিক-রোমান কুস্তি একটি অলিম্পিক শৃঙ্খলা হিসাবে চালু করা হয়েছিল। ১৯০০ সালের অলিম্পিকে না হওয়ার পর, ১৯০৪ সালে সেন্ট লুইসে আবার ফ্রিস্টাইল প্রতিযোগিতায় কুস্তি খেলা দেখা যায়। তারপর থেকে, গ্রিক-রোমান এবং ফ্রিস্টাইল কুস্তি উভয়ই দেখানো হয়েছে (মহিলাদের ফ্রিস্টাইল ২০০৪ এর গ্রীষ্মকালীন অলিম্পিকে যোগ করা হয়েছে)।
ড্যারেন ইয়াং ডাব্লিউডাব্লিউইতে সংযুক্ত হওয়ার পূর্বে, রোসার উত্তর-পূর্ব এবং মধ্য-আটলান্টিকের বিভিন্ন স্বাধীন সার্কিটে কুস্তি করেছেন। এদের মধ্যে উল্লেখযোগ্য হলো: কেওটিক রেসলিং, ইস্ট কোস্ট রেসলিং এসোসিয়েশন, স্বাধীন রেসলিং ফেডারেশন এবং জাতীয় কুস্তি জোট। ২০০৯ সালে রোসার ডাব্লিউডাব্লিউইর উন্নয়নমূলক ব্রান্ড ফ্লোরিডা চ্যাম্পিয়নশীপ রেসলিংয়ে কুস্তি করেছেন এবং ২০১০ সালে তার বর্তমান রিং নামে এনএক্সটির ১ম আসরে প্রতিযোগী হিসেবে অংশগ্রহণ করেছেন। উক্ত বছরের শেষের দিকে, তিনি দ্য নেক্সাসের সদস্য হিসেবে ডাব্লিউডাব্লিউইর প্রধান রোস্টারে অন্তর্ভুক্ত হন। ইয়াং পরবর্তীতে টাইটাস ও'নেইলের সাথে দ্য প্রাইম টাইম প্লেয়ারস গঠন করেন, যেখানে তিনি এক বারের ডাব্লিউডাব্লিউই ট্যাগ টিম চ্যাম্পিয়ন ছিলেন।
ব্রক লেসনার বিসমার্ক স্টেট কলেজএ তার অপেশাদার কুস্তি জীবনের সাফল্যের পর মিনেসোটা বিশ্ববিদ্যালয় এ যোগ দান করেন ,সেখানে (১০৬ টা ম্যাচ জিতেন এবং ৫টা ম্যাচ হারেন), এরপর ২০০০ সালে লেসনার ডাব্লিউডাব্লিউই এর সাথে চুক্তিবদ্ধ হন। সে অহিও ভেলি রেসলিং (ওভিডাব্লিউ) উন্নয়ন প্রোমোশনাল এড এ সাক্ষ্র করেন , সেখানে তিনি তিনবার ওভিডাব্লিউ সাউর্থান ট্যাগ টিম চ্যাম্পিয়ন হন ,ট্যাগ টিম পার্টনার ছিলেন সেলটোন বেঞ্জামিন। ২০০২ সালে ডাব্লিউডাব্লিউই-এ অভিষেক হয় লেসনারের। লেসনার ডাব্লিউডাব্লিউই-এ অভিষেকের ৫ মাসের মধ্যে ২৫ বছর, ৪৪ দিন বয়সে ডাব্লিউডাব্লিউই চ্যাম্পিয়নশিপ জয়লাভ করে। তিনি বর্তমান ডাব্লিউডাব্লিউই ইউনিভারসাল চ্যাম্পিয়ন।
ডাব্লিউডাব্লিউই ক্রুজারওয়েট চ্যাম্পিয়নশিপ ডাব্লিউডাব্লিউই ক্রুজারওয়েট চ্যাম্পিয়নশিপ হলো পেশাদার কুস্তি প্রতিযোগীতার একটি চ্যাম্পিয়নশিপ। এটি তৈরি ও প্রবর্তন করেছে আমেরিকার পেশাদার কুস্তী প্রমোশন ডব্লিউডব্লিউই-এর র এবং ডাব্লিউডাব্লিউই ২০৫ লাইভ ব্র্যান্ড। ক্রুজারওয়েট ক্লাসিকের ফাইনালে এটির বেল্ট উন্মোচন করা হয়, এবং ঘোষণা করা হয় যে এই বেল্টটির চ্যাম্পিয়নকে বলা হবে "ডাব্লিউডাব্লিউই ক্রুজারওয়েট চ্যাম্পিয়নশিপ"। একই সাথে সে ডব্লিউডব্লিউই-এর র ব্র্যান্ডে খেলবে। এই বেল্টটির খেলা হবে ডব্লিউডব্লিউই-এর ক্রুজারওয়েট বিভাগে, যেখানে কুস্তিগীরদের ওজন হবে সর্বোচ্চ ২০৫ পাউন্ড। এই চ্যাম্পিয়নশিপটি ডব্লিউডব্লিউই-এর প্রাক্তন একটি চ্যাম্পিয়নশিপ ডাব্লিউডাব্লিউই ক্রুজারওয়েট চ্যাম্পিয়নশিপের নাম ধারণ করেছে, কিন্তু এই চ্যাম্পিয়নশিপটির ইতিহাস পূর্ববর্তী চ্যাম্পিয়নশিপ হতে সম্পূর্ণ আলাদা। এই চ্যাম্পিয়নশিপটির বর্তমান চ্যাম্পিয়ন হলেন নেভিল, এটি তার প্রথম রাজত্ব। ২০১৭ সালের ২৯ জানুয়ারি রয়্যাল রাম্বালে রিচ সয়্যানকে হারিয়ে তিনি এটি জয়লাভ করেন।
মারলন স্যামুয়েলস ২০১২ সালের আইসিসি বিশ্ব টুয়েন্টি২০ প্রতিযোগিতায় ৫৬ বলে ৭৮ রান করার মাধ্যমে অসামান্য ক্রীড়ানৈপুণ্য প্রদর্শন করে দলকে প্রতিযোগিতায় চ্যাম্পিয়ন হতে সাহায্য করেন। তন্মধ্যে ছয়টি ছয় এবং তিনটি চারের মার ছিল। তাঁর এই ক্রীড়ানৈপুণ্যের ফলে ওয়েস্ট ইন্ডিজ ক্রিকেট দল শ্রীলঙ্কা ক্রিকেট দলকে ৩৬ রানের ব্যবধানে পরাভূত করে। ঐ খেলায় তিনি ম্যান অব দ্য ম্যাচ পুরস্কারে ভূষিত হন।
অ্যাড্রিয়ান নেভিল বেঞ্জামিন "বেন" সাটারলি (জন্ম: ২২ আগস্ট ১৯৮৬) হলেন একজন ইংলিশ পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডের ক্রুজারওয়েট বিভাগে নেভিল নামে কুস্তি করেন। তিনি পূর্বে ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটি অ্যাড্রিয়ান নেভিল নামে কুস্তি করেছেন, যেখানে তিনি ১ বারের এনএক্সটি চ্যাম্পিয়ন ছিলেন। তিনি হচ্ছেন বর্তমান ডাব্লিউডাব্লিউই ক্রুজারওয়েট চ্যাম্পিয়ন।
কুস্তির ইতিহাস ১৯২১ সাল থেকে, ইন্টারন্যাশনাল ফেডারেশন অফ অ্যাসোসিয়েটেড রেসলিং স্টাইলস (এফআইএলএ) একটি অ্যাথলেটিক শৃঙ্খলা হিসাবে অপেশাদার কুস্তি নিয়ন্ত্রণ করেছে। ১৯৭২ সালে ডঃ রেমন্ড জি ক্ল্যাপ কলেজিয়েট কুস্তির নিয়ম প্রকাশ করেন এবং পরের বছর ৩০ মার্চ থেকে ৩১ মার্চ পর্যন্ত প্রথম এনসিএএ কুস্তি চ্যাম্পিয়নশিপ আইওয়া স্টেট কলেজের ক্যাম্পাসে অনুষ্ঠিত হয়। কলেজিয়েট কুস্তির নিয়মগুলি আন্তর্জাতিক অপেশাদার কুস্তি ফেডারেশনের (আইএডব্লিউএফ) এবং এএইউ ফ্রিস্টাইলের কুস্তির নিয়ম অনুসারে চলে। তারপর থেকে, কলেজিয়েট কুস্তি একটি স্বতন্ত্র আমেরিকান খেলা হিসাবে উত্থান ঘটে। কলেজ ও উচ্চ বিদ্যালয় কুস্তি বিশেষ করে এনসিএএ কুস্তি নিয়মগুলো মানদণ্ডের ভিত্তিতে বেড়ে ওঠে, যা কলেজে এবং স্কলারশিপ কুস্তিতে (হাই স্কুল পরিবর্তন সহ) প্রথম প্রয়োগ করা হয়েছিল। আরও কলেজ, বিশ্ববিদ্যালয় এবং জুনিয়র কলেজগুলি চ্যাম্পিয়নশিপসহ সংগঠিত কুস্তির মৌসুমে দ্বৈত এবং টুর্নামেন্টের প্রস্তাব দিতে শুরু করে। দ্বিতীয় বিশ্বযুদ্ধের কারণে কুস্তির মৌসুমে বিরতি ছিল, কিন্তু উচ্চ বিদ্যালয়গুলিতে, বিশেষত, ১৯০০ ও ১৯৪০ সালের মধ্যে বিভিন্ন অঞ্চলে রাষ্ট্রীয় কুস্তি চ্যাম্পিয়নশিপ শুরু হয়। দ্বিতীয় বিশ্বযুদ্ধের সময় অপেশাদার কুস্তি বেড়ে যায়, বিভিন্ন কলেজিয়েট অ্যাথলেটিক কনফারেন্স তাদের কুস্তি প্রতিযোগিতার সংখ্যা ও গুণ বৃদ্ধি করে, অন্যান্য কুস্তিগীররা হাই স্কুল কুস্তির অগ্রগতির জন্য, কলেজ কোচ নিয়োগে এবং কলেজিয়েট প্রতিযোগিতায় অংশগ্রহণ করে।
দ্যুতি চাঁদ ২০১২ সালে তিনি অনুর্ধ আঠারো বিভাগে জাতীয় চ্যাম্পিয়ন হন। ১০০ মিটার ইভেন্টে তিনি সময় নেন ১১.৮ সেকেন্ড। পুনেতে অনুষ্ঠিত ২০০ মিটার প্রতিযোগিতায় চাঁদ ২৩.৮১১ সেকেন্ড সময় নেন। ২০১৩ সালে তিনি ১০০ ও ২০০ মিটারে জাতীয় চ্যাম্পিয়ন হন।
২০১৪ কমনওয়েলথ গেমস সর্বমোট ১৭ খেলায় ২৬১টি পদকের জন্য অংশগ্রহণকারী দলসমূহ প্রতিদ্বন্দ্বিতা করে। এছাড়াও অ্যাথলেটিক্স, সাইক্লিং, লন বলস, সাঁতার ও ভারোত্তোলনে রেকর্ডসংখ্যক ২২টি প্যারা-ক্রীড়া সর্বাগ্রে অনুষ্ঠিত হয়। তীরন্দাজী ও টেনিসের পরিবর্তে ট্রায়াথলন ও জুডো ক্রীড়ার অন্তর্ভুক্তি ঘটেছে। ২০১০ সালের ক্রীড়ায় অন্তর্ভুক্ত হাঁটা, সিনক্রোনাইজ সাঁতার এবং গ্রিকো-রোমান কুস্তি বাদ পড়েছে। ২০০৬ সালে প্রথম অন্তর্ভুক্তির পর মাউন্টেন বাইকিং স্থান পেয়েছে। বন্দুক চালনায় ৪৪ পদকের পরিবর্তে ১৯ পদকের হয়। নতুন বিভাগের মধ্যে ট্রায়াথলন, বন্দুক চালনায় মহিলাদের অংশগ্রহণে পদকের সংখ্যা বৃদ্ধির সম্ভাবনাসহ মহিলাদের বক্সিং ক্রীড়াও এ প্রতিযোগিতায় স্থান পেয়েছে।
সওয়াদ ইদ সালেম ইউনিভার্সিয়াড ক্রস-কান্ট্রি জেতার পর, সালেম ২০০৬ সাল থেকে ম্যারাথন দৌড়ে অংশ নেওয়া শুরু করেন ও শীঘ্রই তিনি সাফল্যের মুখ দেখেন। থেসালোনিকিতে অনুষ্ঠিত ২০০৬ সালের আলেক্সান্ডার দ্য গ্রেট ম্যারাথন প্রতিযোগিতায় তিনি জয়ী হন। এরপর ১৮ই মার্চ, ২০০৭ সালে অনুষ্ঠিত ১৩তম রোম ম্যারাথনেও তিনি জয় লাভ করেন। শুধু তাই নয়, ২:২৫:০৮ সময়ে তিনি এই প্রতিযোগিতায় নতুন রেকর্ডও স্থাপন করেন। ২০০৮ গ্রীষ্মকালীন অলিম্পিকে তিনি ম্যারাথনে ২:২৮:২৯ সময়ে ৯ম স্থান অধিকার করেন।
নাইজেল শর্ট শর্টের সেরা অর্জন হিসেবে ছিল ১৯৯২ সালের ক্যান্ডিডেটস টুর্ণামেন্টে চ্যাম্পিয়ন হওয়া। ১৯৫০ সালে প্রবর্তিত এ প্রতিযোগিতায় তিনি বরিস গেলফেন্ড, আনাতোলি কারপভ এবং জেন টিমম্যানের ন্যায় বিশ্ব পর্যায়ের দাবাড়ুদেরকে পরাভূত করা। এরফলে তিনি ১৯৯৩ সালে লন্ডনে অনুষ্ঠিত বিশ্ব দাবা চ্যাম্পিয়নশীপে গ্যারি কাসপারভের মুখোমুখি হন। কিন্তু কাসপারভ তাঁকে পরাজিত করে বিশ্ব চ্যাম্পিয়নের মর্যাদা অক্ষূণ্ন রাখেন। তাদের মধ্যকার খেলাগুলো বেশ বিতর্কের পরিবেশ সৃষ্টি করে এবং ফিদে থেকে বেরিয়ে পড়েন। এর প্রধান কারণ ছিল পুরস্কারের অর্থমূল্য।
দ্য উসোস দ্য উসোস হলো একটি সামোয়ান মার্কিন পেশাদার কুস্তি ট্যাগ টিম যেটি বাস্তব জীবনে দুই যমজ ভাই জে উসো এবং জিমি উসোকে (জন্ম: আগস্ট ২২, ১৯৮৫) নিয়ে গঠিত। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা ২ বারের ডাব্লিউডাব্লিউই ট্যাগ টিম চ্যাম্পিয়ন ছিলেন। তারা হচ্ছেন বর্তমান এবং সবচেয়ে বেশি দিন রাজত্ব করা ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন।
পাকিস্তান জাতীয় ক্রিকেট দল একদিনের আন্তর্জাতিক ক্রিকেটে পাকিস্তান ৮১৭টি খেলায় অংশগ্রহণ করেছে। তন্মধ্যে জয় ৪৩৭, পরাজয় ৩৫৫, টাই ৮ এবং ১৭ খেলায় কোন ফলাফল হয়নি। ১৯৯২ সালের বিশ্বকাপ ক্রিকেটে পাকিস্তান চ্যাম্পিয়ন হয়। এছাড়াও, ১৯৯৯ সালের বিশ্বকাপ ক্রিকেটে রানার-আপ হয়েছিল। ১৯৮৭ ও ১৯৯৬ সালের বিশ্বকাপ ক্রিকেট প্রতিযোগিতায় সহ-স্বাগতিক দেশের মর্যাদা পেয়েছে। ২০০৯ সালের টি২০ বিশ্বকাপ ক্রিকেটে চ্যাম্পিয়ন হয়। এছাড়াও, ২০০৭ সালের উদ্বোধনী প্রতিযোগিতায় রানার-আপ হয়েছিল। ১৯৯৯ সালের এশিয়ান টেস্ট চ্যাম্পিয়নশীপে দলটি বিজয়ী হয়।
আইসিসি চ্যাম্পিয়নস ট্রফি ২০১৭ সালে বিজয়ী হয়।
কেভিন ওয়েন্স ওয়েন্স ২০০০ সালে মাত্র ১৬ বছর বয়সে পেশাদার কুস্তিতে অভিষেক করেন, তিনি তার জন্মদিনে প্রথম পেশাদার কুস্তি খেলা খেলেন। ২০১৪ সালের শেষার্ধে ডাব্লিউডাব্লিউইর সাথে সংযুক্ত হবার পূর্বে, ২০০৭ সাল হতে তার জন্ম নাম কেভিন স্টিন নামে তিনি রিং অফ অনারে (আরওএইচ) কুস্তি করেছেন। সেখানে তিনি আরওএইচ ওয়ার্ল্ড চ্যাম্পিয়নশিপ এবং আরওএইচ ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। এছাড়াও স্টিন ১ বছর ধরে স্বাধীন সার্কিটে বেশ কয়েকটি প্রমোশনে কুস্তি করছেন, যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি)। সেখানে তিনি রেকর্ড ৩ বারের পিডাব্লিউজি ওয়ার্ল্ড চ্যাম্পিয়ন। একই সাথে তিনি ৩ বার পিডাব্লিউজি ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। স্টিন ইন্টারন্যাশনাল রেসলিং সিন্ডিকেটেও (আইডাব্লিউএস) কুস্তি করেছেন, সেখানে তিনি ৩ বার আইডাব্লিউএস ওয়ার্ল্ড হেভিওয়েট চ্যাম্পিয়নশিপ জয়লাভ করেছেন। এছাড়াও স্টিন অল আমেরিকান রেসলিংতে (এএডাব্লিউ) এএডাব্লিউ হেভিওয়েট চ্যাম্পিয়নশিপ এবং কমব্যাট জোন রেসলিংতে (সিজেডডাব্লিউ) সিজেডডাব্লিউ আয়রন ম্যান চ্যাম্পিয়নশিপ জয়লাভ করেছেন।
মাধুর্য্য বোরা স্কুলের সময় থেকেই তিনি বিভিন্ন দৌড় প্রতিযোগিতায় অংশগ্রহণ করেন। ২০০০ সালে ২০ বছর বয়সে তিনি প্রথমবার আনুষ্ঠানিক ট্রায়েথলন প্রতিযোগিতায় অংশগ্রহণ করেন। ২০০০ সাল থেকে তিনি একাদিক্রমে ১০ বছর অসমের রাজ্যিক চ্যাম্পিয়ন হয়ে ছিলেন। ২০০৯ সাল থেকে তিনি উন্নত প্রশিক্ষণের কারণে ব্যাঙ্গালোরে থাকতে শুরু করেন। ২০১২ সালের জাতীয় ট্রায়েথলন চ্যাম্পিয়নশীপে তিনি পদক অর্জন করেন। ২০১৩ সালে দক্ষিণ এশীয় ট্রায়েথলন চ্যাম্পিয়নশীপে রৌপ্য পদক লাভ করতে সক্ষম হন। তাঁর সর্বোত্তম প্রদর্শন হল ১০কে শিতানে ৩৭ ও হাফ মারাথন শিতানে ১:২৭:২৬ (কাবেরী ট্রেইল মারাথন)।
আর্মাগেডন ২০০৬ ২০০৭ সালের জানুয়ারির ১৬ তারিখে সনি মিউজিক এন্টারটেইনমেন্ট থেকে সম্পূর্ণ অণুষ্ঠানটি ডিভিডিতে প্রকাশিত হয়। ফেব্রুয়ারির ১৮ তারিখে বিলবোর্ডের ডিভিডি ডিস্ক বিক্রির চার্টে এটি ২ নাম্বারে উঠে আসে।যদিও এক সপ্তাহের মধ্যেই এটি ১০ম অবস্থানে নেমে যায়। এটি একটানা ২ সপ্তাহ ধরে শীর্ষ দশে অবস্থান করে।মার্চের ৪ তারিখে এটি ১৭তম অবস্থানে নেমে যায়।
কুস্তি গ্রিক-রোমান কুস্তি এবং আধুনিক ফ্রিস্টাইল কুস্তি শীঘ্রই আনুষ্ঠানিক প্রতিযোগিতায় নিয়ন্ত্রিত হয়, জিমনেসিয়াম এবং অ্যাথলেটিক ক্লাবের উত্থানের ফল হিসেবে।
প্রতিযোগিতা কেউ প্রতিযোগিতায় অংশগ্রহণ বা অনুপ্রবেশ করলে তিনি প্রতিযোগী বা খেলোয়াড় নামে পরিচিত হন। প্রতিযোগীগণ একে-অপরের বিরুদ্ধে লড়াইয়ে লিপ্ত হন। যিনি বা দলগত পর্যায়ে যারা প্রতিযোগিতায় বিজয়ী বা চ্যাম্পিয়ন হন, সাধারণতঃ দল বা তিনি পুরস্কার পেয়ে থাকেন। সচরাচরভাবে প্রতিযোগিতা আয়োজনকারী কর্তৃপক্ষ পুরস্কাররূপে ট্রফি, পদক, অর্থ কিংবা সনদ অথবা উভয়ই পূর্ব নির্ধারিত শর্তমাফিক প্রদান করে থাকেন।
এনএক্সটি নারী চ্যাম্পিয়নশিপ এনএক্সটি নারী চ্যাম্পিয়নশীপ হল ডাব্লিউডাব্লিউই এনএক্সটির একটি পেশাদারি কুস্তি চ্যাম্পিয়নশীপ। এটি ডাব্লিউডাব্লিউই এনএক্সটি কর্তৃক আয়োজিত একমাত্র নারী চ্যাম্পিয়নশীপ। এই চ্যাম্পিয়নশীপটি বর্তমানে আসুকার অধীনে রয়েছে। এটি তার প্রথম রাজত্ব। তিনি ১ এপ্রিল ২০১৬-এ এনএক্সটি টেকঅভার:ডালাসে ব্যায়লি-কে হারিয়ে চ্যাম্পিয়ন হন।
মানো মেনেজেস ২০০৫ সাল থেকে ২০০৭ সাল পর্যন্ত মানো একাধারে গ্রেমিও দলের কোচ হিসেবে নিযুক্ত হন যা ব্রাজিলীয় ফুটবলের জন্যে দীর্ঘ সময়। ২০০৫ সালে দলের উত্তরণ ঘটান এবং ২০০৬ সাল শেষে ব্রাজিলেইরো প্রতিযোগিতায় ৩য় স্থানে নিয়ে যান।
করিন্থিয়ানস দলকে ২০০৮ সালে ক্যাম্পিওনাতো ব্রাজিলেইরো সিরি বি প্রতিযোগিতায় শিরোপা জয়ে সহায়তা করেন। দলটি ২৫ জয়, ১০ ড্র এবং ৩ পরাজয়ের মাধ্যমে ৮৫ পয়েন্ট লাভ করেছিল।
২০০৬ আইসিসি চ্যাম্পিয়ন্স ট্রফি প্রতিযোগিতায় দশটি দল প্রতিদ্বন্দ্বিতায় অবতীর্ণ হয়। ১ এপ্রিল, ২০০৬ তারিখের আইসিসি ওডিআই চ্যাম্পিয়নশীপ অনুযায়ী দলগুলোর অবস্থান নির্ধারিত হয়েছিল। ২৩ মার্চ, ২০০৬ তারিখে কেনিয়ার অবস্থানকে পাশ কাটিয়ে বাংলাদেশ ১০ম স্থানে উপনীত হয়ে খেলার সুযোগ পায়। অস্ট্রেলিয়া, দক্ষিণ আফ্রিকা, পাকিস্তান, নিউজিল্যান্ড, ভারত ও ইংল্যান্ড - এ শীর্ষ ছয় দল স্বয়ংক্রিয়ভাবে যোগ্যতা লাভ করে। বাদ-বাকী চার দল - শ্রীলঙ্কা, পূর্বতন চ্যাম্পিয়ন ওয়েস্ট ইন্ডিজ, জিম্বাবুয়ে ও বাংলাদেশ দলকে যোগ্যতাসূচক পর্বে খেলার জন্য ৭-১৪ অক্টোবর, ২০০৬ তারিখে অনুষ্ঠিত প্রতিযোগিতা-পূর্ব রাউন্ড-রবিন খেলায় অংশ নিতে হয়েছিল। এ পর্বের শীর্ষ দুই দল স্বয়ংক্রিয়ভাবে যোগ্যতা লাভকারী ছয় দলের সাথে যোগ দেয়।
মতিঝিল সরকারি বালক উচ্চ বিদ্যালয় এছাড়া বিদ্যালয়ের শিক্ষার্থীরা বিভিন্ন সময়ে বিচ্ছিন্নভাবে বিতর্ক প্রতিযোগিতায় অংশগ্রহণ করে ও ১৯৯৫ খ্রিস্টাব্দে বাংলাদেশ টেলিভিশন আয়োজিত "জাতীয় বিদ্যালয় বিতর্ক প্রতিযোগিতা"য় রানার-আপ হবার গৌরব অর্জন করে। এই সাফল্যে অনুপ্রাণিত হয়ে ১৯৯৬ খ্রিস্টাব্দে প্রতিষ্ঠিত হয় মতিঝিল সরকারি বালক উচ্চ বিদ্যালয় ডিবেটিং ক্লাব। "ষষ্ঠ স্টামফোর্ড ন্যাশনাল ডিবেট চ্যাম্পিয়নশিপ-২০১১"-তে বিদ্যালয় পর্যায়ে বাংলা ফাইনাল বিতর্কে চ্যাম্পিয়ন হবার গৌরব অর্জন করে বিদ্যালয়টি, এছাড়া সেখানে শ্রেষ্ঠ তার্কিক হন নাফিস ফেরেদৌস সাকিব।২০১৫ সালে রাজউক ন্যাশনাল বিতর্ক প্রতিযোগিতায় বিদ্যালয় পর্যায়ে চ্যাম্পিয়ন হয় । ২০১৪ সালের ১৪-ই এপ্রিল প্রতিষ্ঠিত হয় MGBHS সাংস্কৃতিক সংঘ -সংশপ্তক। এটি প্রতিষ্ঠায় উদ্যোগ নেয় বিদ্যালয়ের তিন ছাত্র ইনান মারশাদ, তাসনীম বিন আলম ও সাদেকীন হায়দার। সংগঠনটি জাতীয় শিশু পুরস্কার-সহ বিভিন্ন জাতীয় পুরস্কার পেয়েছে। তাছাড়া, সংগঠনটি বিদ্যালয়ে উইকিমিডিয়া,বাংলাদেশ এর একটি কর্মশালাও আয়োজন করেছে। |
এলিশিয়া ফক্স ভিক্টোরিয়া এলিজাবেথ ক্রোফোর্ড (জন্ম: জুন ৩০, ১৯৮৬) হলেন একজন মার্কিন মডেল, অভিনেত্রী এবং পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে এলিশিয়া ফক্স নামে কুস্তি করেন। তিনি বর্তমানে সবচেয়ে বেশী দিন টানা ডাব্লিউডাব্লিউইর সাথে সংযুক্ত থাকা নারী কুস্তিগীর। তিনি ২০০৬ সাল হতে ডাব্লিউডাব্লিউইর সাথে সংযুক্ত এবং ২০০৮ সাল হতে টানা প্রধান রোস্টারে কুস্তি করে যাচ্ছেন।
রাইব্যাক রয়ান অ্যালেন রেভেস (জন্ম নভেম্বর ১০, ১৯৮১) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউইতে, রিং নাম রাইব্যাক অনুযায়ী কুস্তি লড়েন। তিনি প্রাক্তন ডাব্লিউডাব্লিউই আন্তঃমহাদেশীয় চ্যাম্পিয়ন। "টাফ এনাফ ৪" সিজনের ৮ চূড়ান্ত কুস্তিগিদের মধ্যে তিনি অন্যতম। পরে তিনি ওয়ার্ল্ড রেসলিং এন্টারটেইমেন্টের সাথে উন্নায়ণ শাখার চুক্তি করে এবং উন্নায়ন শাখার মধ্যে ডীপ সাউথ রেসলিং, ওহাইও ভ্যালি রেসলিং, এবং ফ্লোরিডা চ্যাম্পিয়নশীপ রেসলিং এ কুস্তি লড়েন। ২০১০ সালের প্রথম দিকে তিনি স্কীপ শেফিল্ড রিং নামে "এনএক্সটির" প্রথম সিজনে অংশগ্রহণ করেন।
পেইজ (কুস্তিগীর) সারায়্যা-জেড বেভিস (জন্ম ১৭ আগস্ট ১৯৯২) একজন ইংরেজ পেশাদার কুস্তিগির এবং অভিনেত্রী। বর্তমানে ডাব্লিউডাব্লিউই এর সাথে চুক্তিবদ্ধ আছেন। সেখানে সে তার রিং নাম পেইজ হিসেবে কুস্তি লড়েন। সে দুইবারের ডাব্লিউডাব্লিউই ডিভাস চ্যাম্পিয়ন এবং ডাব্লিউডাব্লিউই এর ডেভেলপমেন্টাল ব্রাঞ্চের প্রথম এনএক্সটি নারী চ্যাম্পিয়ন। 
২০০৫ খ্রিষ্টাব্দে ১৩ বছর বয়সে বেভিসের পরিবার পরিচালিত প্রমোশন ওয়ার্ল্ড অ্যাসোসিয়েশন অব রেসলিং এ তার অভিষেক হয়। ঐসময় তার রিং নাম ছিল ব্রিটানি নাইট। ২০১১ সালে সে ডাব্লিউডাব্লিউই এর সাথে চুক্তিবদ্ধ হয় এবং ডেভেলপমেন্টাল ব্রাঞ্চে কাজ শুরু করে। ২০১৪ সালের এপ্রিল মাসে তার প্রধান রোস্টারে অভিষেক হয় এবং ২১ বছর বয়সে ডিভাস চ্যাম্পিয়নশীপ জিতেন। আর এর সাথে গড়ে তোলেন রেকর্ড। তিনি সবচেয়ে অল্প বয়স্ক ডিভাস চ্যাম্পিয়ন।
বলাইদাস চ্যাটার্জি ১৯১৭ সালে তিনি একটি নিখিল ভারত স্কুল প্রতিযোগিতায় প্রথম হন এবং একটি শিল্ড ও মেডেল পুরস্কার পান। সেই বছরই তিনি স্বীয় যোগ্যতায় স্কটিশ চার্চ কলেজ ফুটবল টিমের সদস্য হন। সেই বছর তিনি ওয়াই.এম.সি.এ-এর হয়ে ক্যালকাটা টিমের বিরুদ্ধে একটি ফুটবল ম্যাচে খেলেন। ১৯১৭ সালে থেকে হকি ও ক্রিকেটও খেলতে শুরু করেন। তিনি সিটি অ্যাথলেটিক ক্লাবের হয়ে হকি খেলতে শুরু করেন। যে কোন পজিশনে খেলতে পারতেন। ক্রিকেটে ব্যাটিং ও বোলিং দু'টোতেই তিনি সমান পারদর্শী ছিলেন। ১৯১৮ সালে তিনি পুনরায় পূর্বোক্ত নিখিল ভারত স্কুল প্রতিযোগিতায় প্রথম হন। এছাড়াও তিনি ক্যালকাটা অ্যাথলেটিক জুনিয়র স্পোর্টস চ্যাম্পিয়ন হন। সেই বছর তিনি এরিয়ান ক্লাবে ভর্তি হন এবং সকল পজিশনেই খেলেন। ১৯১৯ সালে তিনি স্কটিশ চার্চ স্কুল থেকে প্রবেশিকা পরীক্ষা দেন। ১৯১৬ থেকে ১৯১৯ সাল পর্যন্ত তিনি বিদ্যালয়ের ফুটবল দলের অধিনায়ক ছিলেন।
আর্মাগেডন ২০০৬ ৩য় ম্যাচটি ছিল দ্য মিজ এবং দ্য বোগিম্যান এর মধ্যে।বেশিরভাগ সময়ই দ্য মিজ মার খেতে থাকে এবং এক পর্যায়ে চোকস্লাম শটের মাধ্যমে পিনফলে বোগিম্যান জিতে যায়।
গোবর গোহ যুদ্ধের পর ১৯২০ সালে গোবর ইউরোপ ও আমেরিকা যাত্রা করেন। আমেরিকায় তিনি বিশ্ব পেশাদার কুস্তি চ্যাম্পিয়নশিপে অংশগ্রহণ করেন। সান ফ্রান্সিস্কোর কলিসিয়ামে অনুষ্ঠিত উক্ত প্রতিযোগিতায় তদানীন্তন লাইট হেভিওয়েট বিশ্বচ্যাম্পিয়ন অ্যাড সান্তেলকে পরাস্ত করেন এবং প্রথম এশীয় হিসেবে বিশ্বচ্যাম্পিয়নের খেতাব পান। এর পর তিনি এড লুইসের বিরুদ্ধে লড়েন, যাকে সর্বকালের সেরা পেশাদার কুস্তিগীর মানা হয়। লুইস গোবরের উপর বারংবার হেডলক পদ্ধতি ব্যবহার করে অকৃতকার্য হন। কয়েক রাউন্ড পর লুইস একবার গোবরকে ভূপতিত করেন এবং গোবরও একবার লুইসকে ভূপতিত করেন। এর পর লুইস বেআইনীভাবে মুষ্টি চালনা করলেও বিচারকরা তা উপেক্ষা করেন। গোবর বিচারকদের দৃষ্টি আকর্ষণ করলে লুইস অতর্কিতে তাকে আক্রমণ করে ভূপতিত করলে গোবর অচৈতন্য হয়ে পড়েন। এর পর গোবর ইউরোপ ও আমেরিকার নানা স্থানে কুস্তি প্রতিযোগিতায় অংশগ্রহণ করেন। ১৯২৬ সালে তিনি সফর শেষ করে দেশে ফেরেন।
প্রণব চোপড়া ২০১০ সালে, প্রণব মিশ্র প্রতিযোগিতায় জাতীয় চ্যাম্পিয়ন হন।
জ্যাক রাইডার (কুস্তিগীর) কার্ডোনা ২০০৪ সালে হতে পেশাদারি কুস্তি শুরু করেন। তখন তিনি স্বাধীন সার্কিটে কার্ট হকিন্সের সাথে দলগতভাবে খেলতেন। পরবর্তীতে তারা ডাব্লিউডাব্লিউইতে ডাব্লিউডাব্লিউই ট্যাগ টিম চ্যাম্পিয়নশীপ জয়লাভ করে। ২০০৯ সালে দল বিভক্তের পর, কার্ডোনা "ইসিডাব্লিউতে" কুস্তি করেছেন। ২০১০ সালে ইসিডাব্লিউ শেষ হয়ে যাওয়ার পর, তিনি ডাব্লিউডাব্লিউইর বিভিন্ন অনুষ্ঠানে উপস্থিত হন। ২০১১ সালে, তিনি ইউটিউবে একটি ওয়েব সিরিজ প্রকাশ করেন, যার নাম "জেড! ট্রু লং আইল্যান্ড স্টোরি" যেখানে তিনি নিজেকে ডাব্লিউডাব্লিউইর "ইন্টারনেট চ্যাম্পিয়ন" হিসেবে স্বীকৃতি প্রদান করেন। তার এই চ্যাম্পিয়নশীপটি ডাব্লিউডাব্লিউই দ্বারা স্বীকৃত নয়। তার এই উপস্থিতি এবং সামাজিক যোগাযোগ মাধ্যমের ব্যবহার তাকে অনেক অনুরাগী জুগিয়েছে। এরই ফল স্বরূপ তিনি ডাব্লিউডাব্লিউইতে একটি বড় চরিত্র পেয়েছেন।
টুয়েন্টি২০ ১ম আইসিসি বিশ্ব টুয়েন্টি২০ প্রতিযোগিতা ২০০৭ সালে দক্ষিণ আফ্রিকায় অনুষ্ঠিত হয়। এতে ভারত ৫ রানে পাকিস্তানকে পরাজিত করে চ্যাম্পিয়ন হয়েছিল। ২০০৯ সালের ২য় আইসিসি বিশ্ব টুয়েন্টি২০ প্রতিযোগিতায় পাকিস্তান শ্রীলঙ্কাকে ৮ উইকেটে পরাভূত করে চ্যাম্পিয়ন হয়। ৩য় আসরে ইংল্যান্ড, অস্ট্রেলিয়াকে চূড়ান্ত খেলায় ৭ উইকেটে পরাজিত করে চ্যাম্পিয়ন হয়েছিল।
শ্রীবৎস গোস্বামী শ্রীবৎস গোস্বামী (জন্ম - ১৮ মে ১৯৮৯) - একজন ভারতীয় ক্রিকেটর । তিনি একজন বাঁহাতি ব্যাটসম্যান এবং উইকেটরক্ষক। পশ্চিমবঙ্গর কলকাতা জেলার একটি হিন্দু পরিবারে তিনি জন্মগ্রহণ করেন।তার পিতার নাম প্রত্যূষ গোস্বামী। মাত্র ১১ বছর বয়সে তার ক্রিকেট জীবন শুরু হয়। ২০০৭ সাল এর অনূর্ধ্ব ১৯ বাংলা টিম এর জন্য তিনি মনোনীত হন, এবং ২০০৮ সালেই দক্ষিণ আফ্রিকায় অনুষ্ঠিত অনূর্ধ্ব ১৯ ত্রিদেশীয় প্রতিযোগিতায় ভারতীয় দলে তিনি ডাক পান। এই প্রতিযোগিতায় দক্ষিণ আফ্রিকার বিরুদ্ধে ৯৭ এবং বাংলাদেশ এর বিপক্ষে ১০৩ রান এর অসামান্য ২টি ইনিংস খেলেন, এর ফলস্বরূপ,২০০৮ সালেই মালয়েশিয়ায় অনুষ্ঠিত অনূর্ধ্ব ১৯ বিশ্বকাপ প্রতিযোগিতায় ভারতীয় দলে সুযোগ পান। বিরাট কোহলি র নেতৃত্বাধীন ভারত এই প্রতিযোগিতায় চ্যাম্পিয়ন হয়, শ্রীবৎস গোস্বামী এই প্রতিযোগিতায় ২টি অর্ধশতরান করেন। সেমিফাইনালে নিউজিল্যান্ডর বিরুদ্ধে ৫১ রান এর ইনিংসটি সকলের দ্বারা প্রশংসিত হয়।
প্রণব চোপড়া ২০১৩ সালে, প্রণব পুরুষদের দ্বৈত প্রতিযোগিতায় জাতীয় চ্যাম্পিয়ন হন।
ববি রুড পূর্বে তিনি ২০০৪ হতে ২০১৬ সাল পর্যন্ত ১২ বছর টোটাল ননস্টপ অ্যাকশন রেসলিংয়ে (টিএনএ) কুস্তি করেছেন, যেখানে তাকে "টিএনএ অরিজিনাল" বলে সম্বোধিত করা হতো। তিনি ২০০৪ সালে টিম কানাডার একজন সদস্য হয়ে টিএনএতে অভিষেক করেন, তখন তিনি এরিক ইয়াংয়ের সাথে এনডাব্লিউএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন। উক্ত দলটি ভাঙ্গার পর, তিনি এবং জেমস স্টর্ম মিলে বিয়ার মানি, ইনকো. গঠন করেন। তার দুজনে মিলে ৬ বার টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করে এবং তারা টিএনএর ইতিহাসে সবচেয়ে বেশী রাজত্ব করা চ্যাম্পিয়নে পরিণত হয়। পরবর্তীকালে রুড স্টর্মকে হারিয়ে টিএনএ ওয়ার্ল্ড হেভিওয়েট চ্যাম্পিয়নশিপ জয়লাভ করে এবং টিএনএর ইতিহাসে উক্ত চ্যাম্পিয়নশিপটিতে সবচেয়ে বেশী রাজত্ব করে। তিনি তখন উক্ত চ্যাম্পিয়নশিপটিতে ২৫৬ দিন রাজত্ব করেন। পরবর্তীতে অস্টিন এরিসের সাথে টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন এবং ১ বারের টিএনএ কিং অফ দ্য মাউন্টেন চ্যাম্পিয়নে পরিণত হন।
এএফসি চ্যালেঞ্জ কাপ জুলাই, ২০০৬ সালে এএফসি চ্যালেঞ্জ কাপ প্রতিযোগিতার ১ম আসর বাংলাদেশের রাজধানী ঢাকায় অনুষ্ঠিত হয়। প্রতিযোগিতার ৫ম আসরটি ২০১৪ সালে মালদ্বীপে অনুষ্ঠিত হবে। সর্বশেষ প্রতিযোগিতায় উত্তর কোরিয়া জাতীয় ফুটবল দল শিরোপা লাভ করে। এছাড়াও, উত্তর কোরিয়া এ পর্যন্ত সর্বাধিক দুইবার চ্যাম্পিয়ন হবার সৌভাগ্য অর্জন করেছে।
ভেসেলিন তোপালভ ১৯৯৯ সালের কোরাস দাবা প্রতিযোগিতায় ধ্রুপদী বিশ্ব চ্যাম্পিয়ন গ্যারি কাসপারভের কাছ পরাজিত হন। এ খেলাটি দাবার ইতিহাসে অন্যতম সেরা খেলা হিসেবে পরিগণিত হয়। কাসপারভ পরবর্তীতে বলেছিলেন যে, খেলা চলাকালীন তিনি নজর রাখছিলেন। তোপালভ আজ স্মরণীয় খেলা প্রদর্শন করেছেন। এ খেলায় দুইটি দিক রয়েছে। আপনি জানুন ও কি ঘটছে দেখুন।
কুস্তি কুস্তি একটি যুদ্ধের খেলা। এই খেলাধুলা বিনোদনের জন্য, বা প্রকৃতপক্ষে প্রতিযোগিতামূলক হতে পারে। একটি কুস্তি প্রতিযোগিতায় দুজন প্রতিযোগী অংশ নেয় - দুজনেই নিজের শারীরিক ক্ষমতার শ্রেষ্ঠত্ব দেখানোর চেষ্টা করে। কুস্তি বিভিন্ন নিয়ম মেনে খেলা হয় - উভয় ঐতিহ্যগত ঐতিহাসিক শৈলী এবং আধুনিক শৈলী। কুস্তির কৌশলগুলি অন্যান্য মার্শাল আর্টের পাশাপাশি সামরিক হস্তচালিত যুদ্ধের ব্যবস্থারে অন্তর্ভুক্ত করা হয়েছে।
শামীমা আক্তার লিজা লিজা ২০০৫ ও ২০১০ সালে বাংলাদেশ মহিলা দাবা চ্যাম্পিয়নশিপে বিজয়ী হন। ২০১২ সালে তিনি বেগম লায়লা আলম ষষ্ঠ আন্তর্জাতিক রেটিং মহিলা দাবা প্রতিযোগিতায় চ্যাম্পিয়ন হন। শেষ রাউন্ডের খেলায় লিজা, ফিদে মাস্টার জাকিয়া সুলতানা এবং আন্তর্জাতিক মহিলা মাস্টার রানী হামিদ তিন জনেই ছয় পয়েন্ট পাওয়ার পর টাইব্রেকিং পদ্ধতির বুশলজ স্কোরে লিজা চ্যাম্পিয়ন ঘোষিত হন। তিনি ২০১৪ সালে বাংলাদেশ মহিলা দাবা চ্যাম্পিয়নশিপে বিজয়ী হন এবং বিশ্ব মহিলা দাবা চ্যাম্পিয়নশিপে কোয়ালিফাই করেন। একই বছর তিনি ফ্রান্সের কানে অনুষ্ঠিত ২৮তম কান শীতকালীন দাবা উৎসবে ৬৬তম হন।
অস্টিন কডরিংটন ২০০৫ সালের আইসিসি ট্রফি কিংবা আইসিসি আন্তর্মহাদেশীয় কাপে দলের সদস্য মনোনীত হননি। কিন্তু আগস্ট, ২০০৬ সালে বারমুদার বিপক্ষে ওডিআইয়ে কানাডা দলে পুণরায় অন্তর্ভুক্ত হন। এরপর আইসিসি আমেরিকাস চ্যাম্পিয়নশীপ প্রতিযোগিতায় খেলেন।
অজিত আগরকর ২০০৬ সালে টুয়েন্টি২০ আন্তর্জাতিক দলে অভিষিক্ত হন। একদিনের আন্তর্জাতিকে ভারতের তৃতীয় সর্বোচ্চ ২৮৮ উইকেট সংগ্রহকারী তিনি। তার পূর্বে রয়েছেন - জাভাগাল শ্রীনাথ (৩১৫) ও অনিল কুম্বলে (৩৩৭)। ১৯৯৯ সালে ক্রিকেট বিশ্বকাপে ভারতের প্রতিনিধিত্ব করেন। ২০০৩ সালের ক্রিকেট বিশ্বকাপে চূড়ান্ত খেলায় অংশগ্রহণ করলেও ঐ প্রতিযোগিতায় তিনি কাঙ্খিত লক্ষ্যে পৌঁছতে পারেননি। এছাড়াও, ২০০৭ সালের ক্রিকেট বিশ্বকাপ ও আইসিসি বিশ্ব টুয়েন্টি২০ প্রতিযোগিতায় ভারত দলের সদস্য ছিলেন।
ইয়ন মর্গ্যান এ সময়ে সংক্ষিপ্তকালের জন্য ডালউইচ কলেজে ক্রিকেট খেলা বিষয়ে অধ্যয়ন করেন। এভাবেই তিনি ইংল্যান্ডের পক্ষ হয়ে খেলার জন্য উদ্বুদ্ধ হন। মর্গ্যান আয়ারল্যান্ড যুব দলের হয়ে অনূর্ধ্ব-১৫ ও অনূর্ধ্ব-১৭ দলে খেলেন। আয়ার‌ল্যান্ড অনূর্ধ্ব-১৯ ক্রিকেট দলের সদস্য নির্বাচিত হয়ে ২০০৪ সালের আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় অংশ নেন ও সব মিলিয়ে আয়ারল্যান্ডের পক্ষে সর্বোচ্চ রানের অধিকারী হন। দুই বছর পর তিনি আয়ারল্যান্ড দলের হয়ে ২০০৬ সালের আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় দলকে নেতৃত্ব দেন। সেখানে তিনি সামগ্রীকভাবে দ্বিতীয় সর্বোচ্চ রান করেন।
রিচা গঙ্গোপাধ্যায় ২০০৫ এবং ২০০৬ সালে, রিচা সৌন্দর্য প্রতিযোগিতায় অংশগ্রহণ করেন এবং মিস ইন্ডিয়া ইউএসএ প্রতিযোগিতায় প্রথম দশে স্থান করে প্রতিযোগিতা সমাপ্ত করেন। এই প্রতিযোগিতায় তিনি একটি ক্ষুদ্রতর পুরস্কার জিতেন, মিস কঞ্জেনিয়ালিটি। ২০০৭ সালের আগস্ট মাসে, রিচা মিশিগান সৌন্দর্য প্রতিযোগিতা এবং ডিসেম্বরে, তিনি নিউ জার্সির রয়্যাল আলবার্ট’স প্রাসাদে অনুষ্ঠিত ২৬তম বার্ষিক প্রতিযোগিতায় “মিস ইন্ডিয়া ইউএসএ” ২০০৭ এর মুকুট জিতেন। প্রতিযোগিতা চলাকালীন সময়ে, মিস ফটোজেনিক টাইটেল জিতেন এবং জোহান্সবার্গে অনুষ্ঠিত ১৭ তম বার্ষিক বিশ্বব্যপি মিস ইন্ডিয়া ইউএসএ সৌন্দর্য প্রতিযোগিতার প্রতিনিধিত্ব করার জন্য নির্বাচিত হন।
ভ্লাদিমির ক্রামনিক ভ্লাদিমির বরিসোভিচ ক্রামনিক (; জন্ম: ২৫ জুন, ১৯৭৫) ক্রাসনোদার ক্রাইয়ের তুয়াপসে এলাকায় জন্মগ্রহণকারী বিখ্যাত রুশ দাবাড়ু ও গ্র্যান্ডমাস্টার। ২০০০ থেকে ২০০৬ সাল পর্যন্ত তিনি ধ্রুপদী বিশ্ব দাবা চ্যাম্পিয়ন ছিলেন। এছাড়াও, ২০০৬ থেকে ২০০৭ মেয়াদে অবিসংবাদিতভাবে বিশ্ব দাবা চ্যাম্পিয়নের মর্যাদা লাভ করেন। দাবা অলিম্পিয়াডে তিনবার দলগত পর্যায়ে স্বর্ণপদক ও তিনবার ব্যক্তিগত পদক লাভ করেন ভ্লাদিমির ক্রামনিক।
বরিস স্পাস্কি বিশ্ব চ্যাম্পিয়ন হবার পূর্বে ১৯৬৯ সালে তিগ্রেন পেত্রোসিয়ানকে পরাজিত করেন। এরপর ১৯৭২ সালে ফিশার-স্পাস্কি খেলায় শিরোপা হারান তিনি। ১৯৭৪ সালের ক্যান্ডিডেটস টুর্নামেন্টের সেমি-ফাইনালে আনাতোলি কারপভের কাছে পরাজিত হন। ১৯৭৬ সালে নিজ দেশত্যাগ করে ফ্রান্সে অভিবাসিত হন ও ১৯৭৮ সালে ফরাসী নাগরিকত্ব লাভ করেন। তারপরও তিনি প্রতিযোগিতায় অংশগ্রহণ অব্যাহত রাখেন। কিন্তু বিশ্ব শিরোপার লড়াইয়ে বড় ধরণের প্রতিদ্বন্দ্বিতা করতে পারেননি। ২০১২ সালে ফ্রান্স থেকে তিনি পুণরায় স্বদেশে নিবাস গড়েন।
এলিশিয়া ফক্স ক্রোফোর্ড ২০০৮ সালে জুনে স্ম্যাকডাউনে অভিষেক করেন, তখন তিনি এলিশিয়া ফক্স নামে একজন বিবাহের পরিকল্পনাকারী চরিত্রে কুস্তি করেন। নভেম্বরে, তিনি ইসিডাব্লিউতে স্থানান্তরিত হন এবং সেখানে ডিজে গ্যাব্রিয়েলের ম্যানেজারের ভূমিকা পালন করেন। এর পরের বছরে তিনি ডাব্লিউডাব্লিউই ডিভাস চ্যাম্পিয়নশীপের জন্য চ্যালেঞ্জ করা শুরু করেন, যেটি তিনি ২০১০ সালে জুনে জয়লাভ করেন এবং সেটিতে প্রায় ২ মাস রাজত্ব করেন। তিনি ডাব্লিউডাব্লিউইর ইতিহাসে প্রথম এবং একমাত্র আফ্রিকান আমেরিকান নারী হিসেবে ডাব্লিউডাব্লিউই ডিভাস চ্যাম্পিয়ন হন।
জিনেদিন জিদান পরবর্তীকালে ২০০৬ সালের বিশ্বকাপ বাছাই পর্বে ফ্রান্স যখন চূড়ান্ত পর্বে উঠতে হিমশিম খাচ্ছিল,২০০৫ সালের ৩ আগস্ট জিদান আবার আন্তর্জাতিক ফুটবলে প্রত্যাবর্তনের ঘোষণা দেন এবং ফ্রান্স জাতীয় দলের অধিনায়ক নিযুক্ত হন।২০০৫ সালের ৩ সেপ্টেম্বর বিশ্বকাপ বাছাই পর্বে ফ্যারো দ্বীপপুঞ্জের বিপক্ষে ৩-০ গোলে জয়ের মধ্য দিয়ে জিদান প্রতিযোগিতামূলক ফুটবলে দ্বিতীয় বারের মতো প্রত্যাবর্তন করেন এবং ফ্রান্স গ্রপ চ্যাম্পিয়ন হিসেবে বিশ্বকাপে খেলার যোগ্যতা অর্জন করে।
মারিস ওয়েলেট মারিস মিজানিন (জন্ম: জানুয়ারী ২১, ১৯৮৩) হলেন একজন কানাডীয় পেশাদার কুস্তিগীর, পেশাদার কুস্তি ম্যানেজার, অভিনেত্রী, নারী ব্যবসায়ী এবং গ্ল্যামার মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে মারিস নামে উপস্থিত হন। তিনি হচ্ছেন ২ বারের ডাব্লিউডাব্লিউই ডিভাস চ্যাম্পিয়ন। তিনি বর্তমানে তার বাস্তব জীবনের স্বামী দ্য মিজের ম্যানেজারের দায়িত্ব পালন করছেন।
ড্যারেন স্যামি স্যামি ওয়েস্ট ইন্ডিজের অধিনায়করূপে অক্টোবর, ২০১০ সালে নিযুক্ত হন। অধিনায়ক হিসেবে তার প্রধান সাফল্য হচ্ছে ২০১২ সালের আইসিসি বিশ্ব টুয়েন্টি২০ প্রতিযোগিতায় স্বাগতিক শ্রীলঙ্কা জাতীয় ক্রিকেট দলকে পরাভূত চ্যাম্পিয়ন করা। এ বৃহৎ সাফল্য অর্জনের জন্য দলটিকে দীর্ঘ ৮ বছর প্রতীক্ষা করতে হয়েছে। এর পূর্বে তারা ২০০৪ সালে ইংল্যান্ডের বিপক্ষে আইসিসি চ্যাম্পিয়ন্স ট্রফি জয় করেছিল।
রেবেকা সনি ২০০৫ সালে নিউ জার্সির প্লেইনসবোরো টাউনশীপের ওয়েস্ট উইন্ডসর-প্লেইনসবোরো হাই স্কুল নর্থ থেকে পড়াশোনা শেষ করেন।. ২০০৯ সালে "ইউনিভার্সিটি অব সাউদার্ন ক্যালিফোর্নিয়া" থেকে স্নাতক ডিগ্রী অর্জন করেন। যোগাযোগ বিষয়ে "ইউএসসি আনেনবার্গ স্কুল ফর কমিউনিকেশনে" ভর্তি হন। ইউএসসিতে থাকাকালীন তিনি ছয়বার এনসিএএ চ্যাম্পিয়ন হন। ২০০৬ সালে ২০০ গজ ব্রেস্টস্ট্রোক এবং ২০০৮ ও ২০০৯ সালে ১০০ গজ ব্রেস্টস্ট্রোকে চ্যাম্পিয়ন হয়ে তিনি তার দক্ষতা প্রদর্শন করেন।
দিব্যা কাকরন ২০১৭ সালে, এশিয়ান কুস্তি চ্যাম্পিয়নশিপ শেষ হওয়ার পর, শীঘ্রই দিব্যাকে হতাশার মুখোমুখি হতে হয়েছিল কারণ তাকে কয়েক মাসের জন্য কুস্তি বন্ধ করতে হয়েছিল কারণ তার কিডনিতে একটি পাথর পাওয়া গিয়েছিল। ফলস্বরূপ, তিনি প্যারিসে অনুষ্ঠিত বিশ্ব কুস্তি চ্যাম্পিয়নশিপে অংশগ্রহণ করতে পারেননি। দিব্যা সুস্থ হওয়ার পর, তিনি ইন্দোরে অনুষ্ঠিত জাতীয় কুস্তি প্রতিযোগীতায় স্বর্ণ পদক লাভ করেন। কয়েকদিন পরে, তিনি অনুর্ধ -২৩ ওয়ার্ল্ড রেস্টলিং চ্যাম্পিয়নশিপে ব্রোঞ্জ পদক ম্যাচে লিথুনিয়ার ড্যানু ডমিকাটিত্টি কাছে হেরে যান।
কুস্তির ইতিহাস মার্কিন যুক্তরাষ্ট্রের কুস্তি মার্টিন "ফার্মার" বার্ন এবং তার ছাত্র ফ্র্যাঙ্ক গচ দ্বারা প্রভাবিত ছিল। বারন্স একজন প্রতিযোগিতামূলক কুস্তিগীর হিসাবে বিখ্যাত ছিল, যিনি তাঁর কুস্তির জীবনে ৬,০০০ কুস্তিগীর (একযোগে যখন সর্বাধিক প্রতিযোগিতামূলক প্রতিযোগিতা ছিল) এবং তাদের মধ্যে ১০ টিরও কম তিনি হেরেছিলেন ১৬০ পাউন্ডের বেশি ওজন না বাড়িয়েও। গচ সহ তিনি যুগের সেরা কুস্তিগীরদের প্রশিক্ষণের জন্য খ্যাতি অর্জন করেছিলেন এবং আমেরিকার প্রথম ক্রীড়া সুপারস্টার হিসেবে পরিচিত। গচকে তার "সমকক্ষ" হিসেবে গণ্য করা হয়, তিনি উত্তর আমেরিকা ও ইউরোপের সমস্ত অসাধারণ প্রতিদ্বন্দ্বীকে পরাজিত করে বিশ্বের সর্ববৃহৎ হেভিওয়েট চ্যাম্পিয়নশিপে প্রথম বলে দাবি করেন। ইউরোপিয়ান কুস্তি চ্যাম্পিয়ন জর্জ হ্যাকসচিমিটকে পরাজিত করে। আধুনিক কুস্তি ইতিহাসবিদদের দেখা ১৯০৮ ও ১৯১১ সালে কুস্তি ইতিহাসে সর্বাধিক উল্লেখযোগ্য ম্যাচগুলিতে তিনি বিশ্বচ্যাম্পিয়ন হয়েছিলেন।
গ্যারি কাসপারভ গ্যারি কিমোভিচ কাসপারভ (আইপিএ: 'gar̠i 'kʲimovʲiʨ kasˈpar̠ɑf; রুশ: Га́рри Ки́мович Каспа́ров) (জন্ম এপ্রিল ১৩, ১৯৬৩) একজন দাবা গ্র্যান্ডমাস্টার ও প্রাক্তন বিশ্ব দাবা চ্যাম্পিয়ন। জুলাই ১৯৯৯-এ অর্জিত তাঁর ২৮৫১ ইলো রেটিং সর্বকালের অন্যতম সর্বোচ্চ রেটিং। ফিদের প্রকাশিত জানুয়ারি ২০০৬ তালিকা অনুযায়ী কাসপারভ ২৮১২ পয়েন্টের ইলো রেটিং নিয়ে বিশ্বের এক নম্বর দাবাড়ু। ১৯৮৫ থেকে ২০০৬ পর্যন্ত কাসপারভ রেকর্ডসংখ্যক ২৩ বার এক নম্বর র‌্যাংকিং অর্জন করেন। তিনি ১৯৮৫ থেকে ১৯৯৩ সাল পর্যন্ত অবিসংবাদিত বিশ্ব দাবা চ্যাম্পিয়ন ছিলেন। ২০০০ সালে ভ্লাদিমির ক্রাম্‌নিকের কাছে পরাজয়ের আগ পর্যন্ত তিনি পিসিএ ও ডব্লিউসিএ-র 'ধ্রুপদী' বিশ্ব দাবা চ্যাম্পিয়ন ছিলেন। তিনি এগারো বার দাবা অস্কার জয় করেন।
২০১৬ আইসিসি বিশ্ব টুয়েন্টি২০ ফাইনাল ইংল্যান্ড এবং ওয়েস্ট ইন্ডিজ ইতোঃপূর্বে দুইবার আইসিসি প্রতিযোগিতার ফাইনালে মুখোমুখি হয়েছে। লর্ডসে ১৯৭৯ সালের ক্রিকেট বিশ্বকাপ এবং ওভালে ২০০৪ সালের চ্যাম্পিয়ন্স ট্রফিতে উভয় দল পরস্পর অবতীর্ণ হয়। উভয় ক্ষেত্রেই ওয়েস্ট ইন্ডিজ জয়লাভ করেছিল। এছাড়াও ২০১০ সালের বিশ্ব টুয়েন্টি২০ প্রতিযোগিতায় ইংল্যান্ড এবং ২০১২ সালের বিশ্ব টুয়েন্টি২০ প্রতিযোগিতায় চ্যাম্পিয়ন হবার পর প্রথমবারের মতো প্রতিযোগিতার ফাইনালে অংশ নিচ্ছে।
কাইল কোয়েতজার ২০০৪ মৌসুমে ডারহামের পক্ষে ছয়টি প্রথম-শ্রেণীর খেলায় অংশগ্রহণ করেন। তন্মধ্যে অভিষেক প্রথম-শ্রেণীর ক্রিকেট খেলায় ৬৭ রান সংগ্রহ করেছিলেন। এর পরের বছর আইসিসি আন্তঃমহাদেশীয় কাপ সেমি-ফাইনালে কেনিয়ার বিপক্ষে ১৩৩* রান করেছিলেন। কিন্তু ২০০৫ ও ২০০৬ সালে তার খেলা পড়তির দিকে চলে যায়। ২০০৭ সালের শুরুতে খেলার মান বৃদ্ধি পাওয়ায় ডারহাম দলে ঠাঁই হয় তার। ইংল্যান্ডে অনুষ্ঠিত ২০০৯ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন। দক্ষিণ আফ্রিকার বিপক্ষে তিনি ক্যাচ ধরেন যা সাবেক ক্রিকেটার ডেভিড লয়েডের মতে প্রতিযোগিতার সেরা ক্যাচরূপে আখ্যায়িত করেন। ঐ প্রতিযোগিতায় তিনি দলের সর্বোচ্চ রান সংগ্রহকারী হন। ২০১১ সালে ডারহাম দলে স্থায়ীভাবে যোগদানের পূর্বে নর্দাম্পটনশায়ার দলে ধারে যুক্ত হন। আগস্ট, ২০১২ সালে দলের সাথে নতুন করে দুই বছরের জন্য চুক্তিবদ্ধ হন।
রেনে ফারেল ওয়েস্ট ইন্ডিজে অনুষ্ঠিত ২০১০ সালের বিশ্ব টুয়েন্টি২০ প্রতিযোগিতায় খেলার জন্য মনোনীত হন। অপরাজিত চ্যাম্পিয়ন হওয়া অস্ট্রেলিয়া দলের প্রত্যেক খেলায় তার অংশগ্রহণ ছিল। প্রথম প্রস্তুতিমূলক খেলায় ইনিংসের শেষদিকে বোলিং করেন ০/১৫। নিউজিল্যান্ডকে ১৮ রানে হারানোর ঐ খেলায় তার ব্যাটিংয়ের প্রয়োজন পড়েনি। শেষ প্রস্তুতিমূলক খেলায় নায়েন আবিদি ও বিসমাহ মারুফের উইকেট পান ২/১৬। ঐ খেলায় অস্ট্রেলিয়া ৮২ রানে পাকিস্তানকে হারায়।
সৈয়দ কিরমানী ১৯৮৩ সালের ক্রিকেট বিশ্বকাপে সেরা উইকেট-রক্ষকের মর্যাদা পান কিরমানীকে। চূড়ান্ত খেলায় ফাউদ বাক্কাসের ক্যাচ নেন। প্রতিযোগিতার প্রথম রাউন্ডে জিম্বাবুয়ের বিপক্ষে তিন ক্যাচের ও দুই স্ট্যাম্পিং করে তৎকালীন রেকর্ডের সমকক্ষ হন। নিচেরসারির বিশ্বস্ত ব্যাটসম্যান হিসেবে কপিল দেবের সাথে নবম উইকেট জুটিতে অবিচ্ছিন্ন ১২৬ রান তোলেন। ভারতের সঙ্কটকালীন কিরমানীর ২৬ রান প্রতিযোগিতায় টিকে থাকতে প্রভূতঃ সহায়ক ভূমিকা পালন করে ও পরবর্তিতে দল চ্যাম্পিয়ন হয়।
২০১৬ আইসিসি বিশ্ব টুয়েন্টি২০ ফাইনাল অন্যতম শক্তিধর দল হিসেবে ইংল্যান্ড দল ভারতে পদার্পণ করে। ২০১০ সালের বিশ্ব টুয়েন্টি২০ চ্যাম্পিয়ন হলেও পূর্ববর্তী বছরগুলোয় বিশ্বকাপের গ্রুপ পর্ব অতিক্রম করতে ব্যর্থ হয়েছে। ২০১০ সালের চ্যাম্পিয়ন দলের একমাত্র সদস্যরূপে কেবলমাত্র আইরিশ বংশোদ্ভূত ব্যাটসম্যান ও অধিনায়ক ইয়ন মর্গ্যান দলের সদস্য রয়েছেন। কিন্তু প্রতিযোগিতায় অংশগ্রহণের জন্য ইংরেজ দল নির্বাচকমণ্ডলী স্টুয়ার্ট ব্রডকে দলে রাখেনি।
আর্মাগেডন ২০০৬ অণুষ্ঠানটির প্রথম ম্যাচে এমভিপি , ডেমন কেনের মোকাবিলা করে।প্রতিপক্ষকে রিং এর চারপাশে প্রজ্বলিত আগুনের মধ্যে ফেলতে হবে, ম্যাচটি জিততে হলে এই শর্তটি পূরন করতে হবে।এধরনের ম্যাচকে বলা হয় ইনফার্নো ম্যাচ।এটি ছিল সাত বছরের মধ্যে প্রথম ইনফার্নো ম্যাচ। এমভিপি ম্যাচের শুরুতেই পালানোর চেষ্ঠা করে কিন্তু তার চারপাশের প্রজ্বলিত আগুনের জন্য সে চেষ্ঠা বিফল হয়।কেন তখন এমভিপিকে মারতে শুরু করে।কিন্তু এমভিপি কেনের হাত থেকে পালায় যদিও আগুনের জন্য রিং এ ফিরে আসতে বাধ্য হয় এবং কেনের কাছে মার খেতে থাকে।ম্যাচের এক পর্যায়ে ডেমন কেন, এমভিপিকে আগুনের উপর জোর করে ধরলে এমভিপির ড্রেসের পিছন দিকে আগুন ধরে যায়। তখন অফিসিয়াল স্টাফরা অগ্নিনির্বাপক যন্ত্রের সাহায্যে আগুন নিভাতে সক্ষম হন।
ফিফা বিশ্বকাপ সাধারণত চূড়ান্ত প্রতিযোগিতার তিন বছর আগেই যোগ্যতা নিরূপনী প্রতিযোগিতা শুরু হতে পারে। এটি প্রায় দু’বছর ধরে চলে। বিভিন্ন কনফেডারেশনভেদে প্রতিযোগিতার রকম বিভিন্ন হতে পারে। সাধারণত একটি বা দুটি স্থান আন্তমহাদেশীয় দলের মধ্যে প্লে অফের মাধ্যমে নির্ধারিত হয়। উদাহরণস্বরুপ: ২০০৬ সালের বিশ্বকাপ বাছাই পর্বে ওশেনিয়া অঞ্চলের বিজয়ী ও দক্ষিণ আমেরিকার পঞ্চম স্থানের দল দুটি বিশ্বকাপে সুযোগ পাওয়ার জন্য প্লে অফ খেলেছিল। ১৯৩৮ বিশ্বকাপ থেকে স্বাগতিকরা চূড়ান্ত পর্বে সরাসরি অংশ নিচ্ছে। আগে বিগত বিশ্বকাপ চ্যাম্পিয়ন দলটির পরবর্তী বিশ্বকাপে অংশ নিতে বাছাই পর্ব খেলতে হত না। কিন্তু ২০০৬ সাল থেকে বিগত চ্যাম্পিয়ন দলটিকেও বাছাই পর্ব টপকে চূড়ান্ত পর্বে খেলতে হচ্ছে।
১৯৯০ ফিফা বিশ্বকাপ ক্যামেরুন, কলম্বিয়া এবং কোস্টা রিকার মত দলগুলোর দূর্দান্ত নৈপূন্যের পরও সেমি-ফাইনালের চারটি দল ছিল সাবেক চার চ্যাম্পিয়ন। দলগুলো হল: আর্জেন্টিনা, ইংল্যান্ড, ইতালি এবং পশ্চিম জার্মানি। এই চারটি দলের জয় করা মোট বিশ্বকাপ শিরোপার সংখ্যা আট। এর আগে এমন চার চ্যাম্পিয়নের সেমি-ফাইনাল ঘটেছিল ১৯৭০ বিশ্বকাপে। যে দলগুলো প্রতিযোগিতায় চ্যাম্পিয়ন, রানার-আপ এবং তৃতীয় স্থান অর্জন করে তাদের প্রত্যেকেই পূর্বেকার প্রতিযোগিতায় ফাইনালে পরস্পরের মুখোমুখি হয়েছিল।
দেওহাটা এ, জে উচ্চ বিদ্যালয় সারাদেশে ৩০৬টি মডেল উচ্চ বিদ্যালয়ের সরকারী গেজেটে অত্র বিদ্যালয়ের নাম অন্তর্ভূক্তি। পাশের হার উত্তোরোত্তর বৃদ্ধি। জে এস সি পরীক্ষার ভেন্যু পরিচালনা। সহপাঠক্রমিক প্রতিযোগিতায় অংশগ্রহণ ও চ্যাম্পিয়ন/রানার্স আপ স্থান অর্জন। যেমন- ২০১০ সনে ইন্টার স্কুল ফুটবল চ্যাম্পিয়ন ও ২০১১ সনে রানার্স আপ। ২০১১ সনে ইন্টার স্কুল ক্রিকেট চ্যাম্পিয়ন। ২০১১ সনে বিজয় দিবস কুচকাওয়াজে তৃতীয় স্থান ও স্বাধীনতা দিবস কুচকাওয়াজে দ্বিতীয় স্থান অর্জন। ২০১২ সনে স্বাধীনতা দিবসে ডিসপ্লেতে প্রথম স্থান অর্জন। ২০১২ সনে ইন্টার স্কুল বিতর্ক প্রতিযোগিতায় (চলছে) জোন চ্যাম্পিয়ন।
ক্লেয়ার টেলর বিশ্বকাপে ব্যর্থ হওয়া স্বত্ত্বেও টেলরের ব্যাটিং উন্নতি ঘটতে থাকে। ২০০৬ সালে তিনি অপরাজিত ১৫৬* রান করেন। লর্ড’স ক্রিকেট গ্রাউন্ডে অনুষ্ঠিত একদিনের আন্তর্জাতিকে ভারতের বিপক্ষে তিনি তার এ সর্বোচ্চ রানের রেকর্ড গড়েন। ২০০৯ সালের বিশ্বকাপে তিনি সর্বোচ্চ রান সংগ্রহকারীর ভূমিকায় অবতীর্ণ হন। পরের বছর ২০১০ সালের বিশ্ব টুয়েন্টি২০ প্রতিযোগিতায় ম্যান অব দ্য টুর্নামেন্ট হিসেবে বিবেচিত হলেও তার ব্যাটিং নৈপুণ্য দূর্বলতর হতে থাকে। তবে, দু’টি চারদেশীয় প্রতিযোগিতায় ভাল ক্রীড়ানৈপুণ্য দেখিয়েছেন। অবসর গ্রহণের সময় টেস্ট ও একদিনের আন্তর্জাতিকে তার ব্যাটিং গড় ছিল ৪০-এর উপরে।
রাফায়েল নাদাল ক্যারিয়ারের অনেকটা সময় জুড়েই নাদাল, রজার ফেদেরারের সাথে দ্বৈরথে অবতীর্ণ থেকেছেন যাকে অনেক সমালোচক টেনিস ইতিহাসের শ্রেষ্ঠ দ্বৈরথ বলে মনে করেন। তারা হলেন একমাত্র খেলোয়াড় যারা ৯টি গ্র্যান্ড স্ল্যাম ফাইনালে পরস্পরের মুখোমুখি হয়েছেন। ২০০৬ থেকে ২০০৮ সাল পর্যন্ত প্রতিটি ফ্রেঞ্চ ওপেন ও উইম্বলডন, ২০০৯ সালের অস্ট্রেলিয়ান ওপেন, ২০১১ সালের ফ্রেঞ্চ ওপেন ফাইনালে এবং ২০১৭ সালের অস্ট্রেলিয়ান ওপেন তাঁরা মুখোমুখি হন। এর মধ্যে ফেদেরার ২০০৬ ও ২০০৭ সালের উইম্বলডন ফাইনাল এবং ২০১৭ সালের অস্ট্রেলিয়ান ওপেন জিতেছেন। বাকি ৬টি ফাইনালে নাদাল বিজয়ী হয়েছেন। ২০০৮ সালের উইম্বলডন ফাইনাল ম্যাচটিকে অনেক টেনিস বিশেষজ্ঞ সর্বকালের সেরা ম্যাচ বলে অভিহিত করেন, যেটাতে নাদাল পূর্ববর্তী ৫ বছরের চ্যাম্পিয়ন ফেদেরারকে হারিয়ে প্রথমবারের মতো উইম্বলডন শিরোপা জেতেন। নাদাল বিশ্বের দুই নম্বর খেলোয়াড় হিসেবে রেকর্ড সংখ্যক ১৬০ সপ্তাহ ফেদেরারের পেছনে অবস্থান করেছিলেন। ফেদেরারের বিরদ্ধে খেলা ৩৭ টি ম্যাচের মধ্যে নাদাল ২৩ টিতে বিজয়ী হয়েছেন।
সচিত্র সেনানায়েকে ২০০৬ সাল থেকে সিংহলিজ স্পোর্টস ক্লাবের হয়ে প্রথম-শ্রেণীর ক্রিকেট খেলে আসছেন। ঘরোয়া ক্রিকেটে শ্রীলঙ্কান প্রিমিয়ার লীগ সীমিত ওভারের প্রতিযোগিতায় সর্বাধিক উইকেট সংগ্রহের ফলেই তিনি দক্ষিণ আফ্রিকা সফরের জন্য মনোনীত হন। জানুয়ারি, ২০১২ সালে দক্ষিণ আফ্রিকা সফরে চতুর্থ একদিনের আন্তর্জাতিকে দক্ষিণ আফ্রিকার বিপক্ষে অভিষিক্ত হন তিনি। ২০১৩ সালের ইন্ডিয়ান প্রিমিয়ার লীগের নিলামে কলকাতা নাইট রাইডার্স দল $৬,২৫,০০০ মার্কিন ডলারের বিনিময়ে তাকে কিনে নেয়।
বেন জনসন (অভিনেতা) ১৯৫৩ সালে তিনি পেশাদার রোডিও কাউবয়েজ সংঘের একটি প্রতিযোগিতায় অংশ নিতে উচ্চ পারশ্রমিকের একটি চলচ্চিত্র থেকে বিরতি নেন এবং টিম রোপিং বিশ্ব চ্যাম্পিয়ন হন।
মোহাম্মদ রফি লতা মঙ্গেশকরের সাথে মোহাম্মদ রফির জুটিকে বলিউড ইতিহাসের শ্রেষ্ঠ জুটি ধরা হয়। তাঁরা ১৯৪৯ সালে বারসাত ছবি থেকে শুরু করে একনাগাড়ে রফির মৃত্যু পর্যন্ত ৫০০ এর অধিক দ্বৈত গানে অংশ নেন।
মোহাম্মদ রফি আশা ভোঁসলের সাথে রফির জুটিকে পৃথিবীর ইতিহাসের অন্যতম শ্রেষ্ঠ জুটি বলা হয়। তাঁরা ১৯৫০-৮৭ সাল পর্যন্ত সঙ্গীতে যুক্ত ছিলেন (১৯৮০ সালে তাঁর মৃত্যুর পর এক দশক পর্যন্ত রফির গান মুক্তি পেতে থাকে)। আশা ভোঁসলে আর মোহাম্মদ রফি মোট ৯১৮টি দ্বৈত গানে কন্ঠ দিয়েছেন, যা বলিউডের ইতিহাসে সর্বোচ্চ।
মোহাম্মদ রফি (ফুটবলার) ২০০৯-১০ সালের আই-লীগে তিনি রেকর্ডসংখ্যক ১৪ গোল দিয়ে মওসুম শেষ করেন যেটি ভারতীয় কোন স্ট্রাইকারের জন্য মওসুমের সর্ব্বোচ্চ সংখ্যাক গোল। তিনি "মাহিন্দ্রা ইউনাইটেড" এর বর্ষসেরা খেলোয়াড় নির্বাচিত হয়েছিলেন।
রফির দৃষ্টান্ত অনুসরন করে তার ছোট ভাই মোহাম্মদ শফি "ভিভা কেরালা এফসি" এবং "কেএসইবিতে" মোহাম্মদ রাজির সাথে খেলেছেন।
ঘোড়াশাল পৌরসভা পূর্বকালে ঘোড়াশাল নামে কোন গ্রাম ছিল না । তখন এ এলাকাটি চরপাড়া ,টেকপাড়া,টেংগরপাড়া ,বিনাটি,করতেতৈল,রাজাব ও চামরাব, নামে এক একটা ক্ষুদ্র পল্লী ছিল । প্রায় সাড়ে তিনশত বছর আগের কথা,দিল্লীর সম্রাট আওরঙ্গজেবের রাজত্বকালে টেকপাড়ায় শেখ গোলাম মোহাম্মদ নামে এক ক্ষমতাধর বিচক্ষন ব্যক্তি বাস করতেন । দিল্লীর রাজ দরবারেও তাঁর নাম সুপরিচিত ছিল । ঐ সময় ঈশা খাঁর বংশধর শরিফখান শরিফপুরের জমিদার ছিলেন ।শরিফ খান জমিদার হলেও একজন স্বাধীন নরপতি ছিলেন । কর পাওয়া ব্যাতীত জমিদারীর অভ্যন্তরীন ব্যাপারে মোগল সম্রাটের হস্তক্ষেপ করার তেমন কোন অধিকার ছিল না ।শরিফখানের প্রজা মোহাম্মদ রফির পুত্র জমিদার শরিফ খানের বিরুদ্ধে দিল্লির রাজ দরবারে এক গুরুতর অভিযোগ দায়ের করেন । এ অভিযোগের বিচারকে কেন্দ্র করে জমিদার শরিফখানের সাথে দিল্লির রাজ দরবারের চরম বিরোধ দেখা দেয় । দিল্লির সম্রাটের লিখিত ফরমানে শেখ গোলাম মোহাম্মদ উক্ত বিবাদ নিষ্পত্তি করে দিল্লির সম্রাটের সাথে শরিফ খানের সন্ধি করিয়ে দেন ।শেখ গোলাম মোহাম্মদের এই কার্যতৎপরতা ও বিচক্ষনতায় সম্রাট আওরঙ্গজেব ও জমিদার শরিফ খান উভয়ই অত্যন্ত সন্তুষ্ট হন ।এ কাজের পুরষ্কার সরুপ সম্রাট আওরঙ্গজেব, শেখ গোলাম মোহাম্মদকে একটি তেজি ঘোড়া ও অনেক মূল্যবান একটি শাল উপহার দেন । জমিদার শরিফখান স্বীয় পালিতা কন্যা চাঁদ বিবিকে শেখ গোলাম মোহাম্মদের দ্বিতীয় পুত্র শেখ গোলাম নবির সহিত বিবাহ দেন এবং বিবাহের উপহার স্বরুপ চরপাড়া . টেকপাড়া,টেংগরপাড়া , বিনাটি,করতেতৈল,রাজাব ও চামরাব নামে এক একটা ক্ষুদ্র পল্লীগুলো প্রদান করেন । সম্রাট প্রদত্ত ঘোড়া আর শাল দেখার জন্য দলে দলে লোক শেখ গোলাম মোহাম্মদের বাড়িতে আসত । আগুন্তকগণকে কোথায় যাও প্রশ্ন করা হলে তারা বলতো ঘোড়া আর শাল দেখতে যাই । সেই থেকে শেখ গোলাম মোহাম্মদের বাস গ্রাম ও বিবাহের উপহার স্বরুপ প্রাপ্ত ক্ষুদ্র গ্রামগুলোর সমষ্টিই ঘোড়াশাল নামে পরিচিত হতে থাকে এবং তাঁর পুত্র গোলাম নবীর সময় এলাকাটি ঘোড়াশাল নামে অভিহিত হয় ।
মোহাম্মদ আজিজ মোহাম্মদ আজিজ একটি আধ্যাত্মিক পরিবারে জন্মগ্রহণ করেন। তাঁর ডাক নাম মুন্না এবং তার আসল নাম সৈয়দ মোহাম্মদ আজিজ-উন-নবী। তিনি শৈশসঙ্গীতের জগতে প্রবেশ করেন। নরম কন্ঠ ও মিষ্টি কণ্ঠে বহুমুখী ছন্দে গাওয়ার জন্য তিনি সঙ্গীত প্রেমীদের কাছে জনপ্রিয় হয়ে ওঠেন।
মোহাম্মদ নুরুল কাদের নুরুল কাদের খানের জন্ম তৎকালীন ঢাকা জেলার (এখনকার মুন্সিগঞ্জ জেলা) বিক্রমপুর মহকুমার টঙ্গিবাড়িতে। তাঁর বাবার নাম আবদুল লতিফ খান এবং মায়ের নাম কুলসুম বেগম। জন্মের পর তার নাম রাখা হয় মোহাম্মদ নুরুল কাদের খান। ডাক নাম ছিল ঝিলু। ১৯৭১ সালে ঘাতক পাকিস্তানী হানাদার বাহিনীর অত্যাচারের কারণে ঘৃণাবশত নিজের নামের শেষাংশ খান নিজেই ছেঁটে দেন এবং তারপর থেকে মোহাম্মদ নুরুল কাদের এবং সংক্ষেপে নুরুল কাদের নামেই পরিচিতি পান । ছয় ভাইবোনের মধ্যে নুরুল কাদের ছিলেন সবার ছোট।
মোহাম্মদ রফি তদানীন্তন ব্রিটিশ ভারতের পাঞ্জাব এলাকার অমৃতসর গ্রামের কাছাকাছি কোটলা সুলতান সিংয়ের অধিবাসী হাজী আলী মোহাম্মদের ৬ষ্ঠ সন্তান হিসেবে জন্মগ্রহণ করেন মোহাম্মদ রফি।
সঙ্গীত শিল্পী মোহাম্মদ রফি'র ডাক নাম ছিল ফিকো। তাঁর নিজ গ্রামে এক ফকিরের ভজন গানকে অনুকরণ করে গান গাওয়া শুরু করেন তিনি। জীবিকার সন্ধানে তাঁর বাবা হাজী আলী মোহাম্মদ ১৯২০ সালে লাহোরে চলে যান এবং ভাট্টি গেটের নূর মহল্লায় একটি স্যালুনের মালিক হন।
আখতারুজ্জামান ইলিয়াস আখতারুজ্জামান মোহাম্মদ ইলিয়াস ১৯৪৩ সালের ১২ই ফেব্রুয়ারি বাংলাদেশের গাইবান্ধা জেলার গোটিয়া গ্রামে মামার বাড়িতে জন্মগ্রহণ করেন। তার ডাক নাম মঞ্জু। তাঁর পৈতৃক বাড়ি বগুড়া জেলায়। তাঁর বাবা বদিউজ্জামান মোহাম্মদ ইলিয়াস পূর্ব বাংলা প্রাদেশিক পরিষদের সদস্য (১৯৪৭-১৯৫৩) এবং মুসলিম লীগে পার্লামেন্টারি সেক্রেটারি ছিলেন। তাঁর মায়ের নাম বেগম মরিয়ম ইলিয়াস। আখতারুজ্জামান বগুড়া জিলা স্কুল থেকে ১৯৫৮ সালে ম্যাট্রিকুলেশন পরীক্ষা এবং ঢাকা কলেজ থেকে ১৯৬০ সালে ইন্টারমিডিয়েট পাস করেন। এরপর ঢাকা বিশ্ববিদ্যালয় থেকে বাংলায় অনার্স ও মাস্টার্স পাস করেন (১৯৬৪)।
জালাল উদ্দিন মুহাম্মদ রুমি তাঁকে ইংরেজীতে সবচেয়ে বেশি ডাকা হয় “রুমি” নামে। তাঁর পুরো নাম "“জালাল উদ্দিন মোহাম্মদ বালখী”" বা "“জালাল উদ্দিন মোহাম্মদ রুমি”"। বালখী এবং রুম দুটো তাঁর জাতিগত নাম অর্থাৎ “বালখ্‌” থেকে এবং “রুম” থেকে(রুম আনাতোলিয়ার ফার্সি এবং তুর্কি নাম)যথাক্রমে। রুমির নির্ভরযোগ্য জীবনিলেখক ইউনিভার্সিটি অব শিকাগো এর ফ্রাঙ্কলিন লুইস এর মতে আনাতোলিয়া উপদ্বীপ ছিল বাইজেন্টাইন বা রুম সম্রাজ্যের অন্তর্গত ছিল যেটি পরবর্তীতে তুর্কির মুসলিমদের দখলে আসে, যেটি এখন পর্যন্ত আরব, পারস্য এবং তুর্ক নামে পরিচিত, যেটি ছিল রুম এর ভৌগলিক এলাকা। যেখানে অনেক ঐতিহাসিক ব্যক্তিত্ত জন্মগ্রহণ করেছেন রুমি ছিলেন তাদেরই একজন। "“রুমি”" শব্দটি মূলত আরবিক যার অর্থ রোমান। তবে তিনি ব্যাপকভাবে তাঁর উপনাম "“মাওলানা”" নামে পরিচিত। মাওলানা একটি আরবিক শব্দ যার অর্থ হচ্ছে শিক্ষক।
নাজমুল ইসলাম মোহাম্মদ নাজমুল ইসলাম (জন্ম: ২১শে মার্চ ১৯৯১) হচ্ছেন একজন বাংলাদেশি প্রথম-শ্রেণী লিস্ট এ, টুয়েন্টি২০ ক্রিকেটার, যিনি ২০০৯–১০ সাল হতে বাংলাদেশের ঘরোয়া দলে ক্রিকেট খেলছেন। তিনি সাধারণত নাজমুল ইসলাম নামে অধিক পরিচিত এবং কখনও কখনও তার ডাক নাম অপু দ্বারা তাকে ডাকা হয়। নাজমুল হচ্ছেন একজন বাম-হাতি ব্যাটসম্যান এবং বাম-হাতি অর্থোডক্স স্পিন বোলার। তিনি জাতীয় ক্রিকেট লীগে (এনসিএল) ঢাকা বিভাগের হয়ে খেলেন। তিনি বাংলাদেশ এ এবং বাংলাদেশ অনূর্ধ্ব-২৩ দলের হয়ে খেলেন। বাংলাদেশ ক্রিকেট লীগে (বিসিএল), তিনি পূর্ব ও দক্ষিণ উভয়ের অঞ্চলের হয়ে খেলেছেন।
মোহাম্মদ হানিফ পুরানো ঢাকার এক সম্ভ্রান্ত মুসলিম পরিবারে তাঁর জন্ম, ১৯৪৪ সালে ১ এপ্রিল। পিতা আবদুল আজিজ আর মাতা মুন্নি বেগমের ছোট ছেলে হানিফ। । আদর করে সবাই তাকে ‘ধনী’ নামে ডাকত। হানিফ ছোটবেলায় মাকে হারান। মায়ের মৃত্যুর পর ফুফু আছিয়া খাতুনের কাছে বেড়ে উঠেন তিনি। ঢাকার প্রখ্যাত পঞ্চায়েত কমিটির সভাপতি ঢাকার শেষ সরদার আলহাজ্ব মাজেদ সরদারের কন্যা ফাতেমা খাতুনকে ১৯৬৭ সালে বিয়ে করেন মোহাম্মদ হানিফ। এই দম্পতির একজন পুত্র ও দুই কন্যা সন্তান রয়েছে।
মোহাম্মদ নাসির আলী ঢাকা জেলার বিক্রমপুরের একটি গ্রাম দাহদা। লোকমুখে উচ্চারণ হয় ধাইদা। এই ধাইদা গ্রামের এক মধ্যবিত্ত পরিবারের কর্তা ছিলেন মোহাম্মদ ইজ্জত আলী। তাঁর এক পুত্র হায়দার আলী ব্যবসা উপলক্ষে গোয়ালন্দের রাজবাড়ী শহরে বাস করতেন। সেখানে তাঁর একটি জুতার দোকান ছিলো।
হায়দার আলীর স্ত্রীর নাম কসিমুন্নেসা। তাঁদের দুই মেয়েসহ এগারটি সন্তান ছিলো। কিন্তু পুত্র সন্তানদের দু’জন ছাড়া বাকিরা অকালে মৃত্যুবরণ করে। ১৯১০ সালের ১০ জানুয়ারি তাঁদের কোল জুড়ে আসে একটি পুত্রসন্তান। পুত্রের দিক থেকে তিনি তৃতীয়। বাবা-মা আদর করে নাম রাখলেন মোহাম্মদ নাসির আলী। জন্মের সময় তার গায়ের রং ছিলো খুব ফর্সা। এ জন্য বাবা-মা আদর করে ডাকতেন কফুর অর্থাৎ কর্পূর। 
জন্ম ধাইদায় হলেও নাসির আলীর শৈশব কেটেছে বাবার বাসস্থান রাজবাড়ী শহরে। তাঁর শিক্ষাজীবনের শুরুও সেখানেই। তবে কিছুদিন পর তিনি চলে আসেন গ্রামের বাড়ি বিক্রমপুরে। সেখানে থেকে পড়াশোনা করতে থাকেন।
হাজী মোহাম্মদ মহসিন ইমামবাড়া হাজী মোহাম্মদ মহসিন ইমামবাড়া বা মুড়ালী ইমামবাড়া যশোর জেলায় অবস্থিত বাংলাদেশের অন্যতম একটি পুরাকীর্তি। এটি মুড়ালী নামক স্থানে অবস্থিত বলে একে মুড়ালী ইমামবাড়া হিসেবে ডাকা হয়।
রাজেশ রোশন রাজেশকে তার প্রথম চলচ্চিত্রের সঙ্গীত পরিচালনার সুযোগ পাইয়ে দেয় তার মেহমুদ। তার সুরারোপিত প্রথম চলচ্চিত্র "কুওয়ারা বাপ" (১৯৭৪)। এই ছবিতে কিশোর কুমারের কণ্ঠে "আরি আজা নিন্দিয়া" গানটি জনপ্রিয়তা লাভ করে। পরের বছর "জুলি" চলচ্চিত্রের সঙ্গীত পরিচালনার জন্য তিনি ফিল্মফেয়ার শ্রেষ্ঠ সঙ্গীত পরিচালক পুরস্কার লাভ করেন। "প্রিয়তমা" চলচ্চিত্রে রাজেশ তার বড় ভাই রাকেশের চলচ্চিত্রের প্রথম সঙ্গীত পরিচালনা করেন। বসু চ্যাটার্জি পরিচালিত চলচ্চিত্রটিতে তার সুর করা কিশোর কুমারের কণ্ঠে "কোই রোকো না দিওয়ানে কো" গানটি ব্যাপক জনপ্রিয়তা লাভ করে এবং কিশোর কুমারের গাওয়া সেরা গানের তালিকা রয়ে যায়। পরের বছর তার ভাইয়ের জন্য "ইনকার" চলচ্চিত্রে মোহাম্মদ রফির কণ্ঠে "দিল কি কলি ইয়ুহী সদা" এবং "খাট্টা মিঠা" চলচ্চিত্রে কিশোর কুমার ও লতার কণ্ঠে "থোড়া হ্যায় থোড়ে কি জরুরত হ্যায়" ও "তুমসে মিলে থা প্যার" গানের সুর করেন। এই সময়ে তিনি দেব আনন্দের পরপর তিনটি চলচ্চিত্র "দেশ পরদেশ" (১৯৭৮), "লুটমার" (১৯৭৯), "মন পছন্দ" (১৯৮০) চলচ্চিত্রের সঙ্গীত পরিচালনার সুযোগ পান।
নূরজাহান বেগম নূরজাহান বেগম (জুন ৪, ১৯২৫ -২৩ মে, ২০১৬) বাংলাদেশে নারী সাংবাদিকতার অগ্রদূত এবং সাহিত্যিক। তিনি সওগাত পত্রিকার সম্পাদক মোহাম্মদ নাসিরউদ্দীনের কন্যা। তিনি ভারত উপমহাদেশের প্রথম নারী সাপ্তাহিক পত্রিকা "বেগম" পত্রিকার সূচনালগ্ন থেকে এর সম্পাদনার কাজে জড়িত এবং ছয় দশক ধরে বেগম পত্রিকার সম্পাদকের দায়িত্ব পালন করছেন। তাঁর ডাক নাম ছিল নূরী।
আহমদ শাহ মাসউদ মাসউদ উত্তর আফগানিস্তানের পাঞ্জশির প্রদেশের তাজিক থেকে এক সুন্নি মুসলিম পরিবার থেকে আসেন। তিনি ১৯৭০ এর দশকে কাবুল পলিটেকনিক ইউনিভিার্সিটি থেকে ইঞ্জিনিয়ারিংয়ে পড়াশুনা করেন, তখন তিনি কমিউনিস্ট বিরোধী মুসলিম আন্দোলনের ইসলামপন্থি আফগান নেতা বোরহানউদ্দিন রব্বানীর সান্নিধ্যে আসেন। তিনি মোহাম্মদ দাউদ খান সরকারের বিরুদ্ধে পাকিস্তান সমর্থিত ব্যর্থ বিদ্রোহে অংশগ্রহণ করেছিলেন। ১৯৭৯ সালে সোভিয়েত দখদারিত্বের বিরুদ্ধে তার ভুমিকার জন্য তার অণুসারীরা তাকে "পাঞ্জশিরের সিংহ" () নামে ডাকা শুরু করে। ১৯৯২ সালের পর রাষ্ট্রপতি মোহাম্মদ নাজিবুল্লাহ সরকারকে প্রতিস্থাপনের জাতিসংঘ পরিকল্পনায় তিনি উদ্বিগ্ন ছিলেন। ফলে তাকে পেশোওয়ারের একোর্ডের মাধ্যমে তাকে প্রতিরক্ষা মন্ত্রী নিযুক্ত করা হয়, যা ছিল কমিউন্সিট পরবর্তী ইসলামিক আফগানিস্তানে শক্তি ও শান্তির সমঝোতা চুক্তি।
মোহাম্মদ নাসিম মোহাম্মদ নাসিম (জন্ম: ২ এপ্রিল, ১৯৪৮) বাংলাদেশের একজন রাজনীতিবিদ ও স্বাস্থ্য ও পরিবার কল্যাণ মন্ত্রণালয়ের দায়িত্বপ্রাপ্ত মন্ত্রী ছিলেন । তিনি ১৯৯৬ সালেও স্বরাষ্ট্র, গৃহায়ন ও গণপূর্ত এবং ডাক ও টেলিযোগাযোগ মন্ত্রনালয়ের দায়িত্বপ্রাপ্ত মন্ত্রী হিসেবে দায়িত্ব পালন করেন। তিনি বর্তমানে বাংলাদেশ আওয়ামী লীগের প্রেসিডিয়াম সদস্য।